𑐄𑐥𑐵𑐮𑐶

**𑐄𑐥𑐵𑐮𑐶** 𑐕𑐩𑑂𑐴 𑐧𑐸𑐡𑑂𑐢 𑐢𑐬𑑂𑐩𑐫𑐵 𑐨𑐶𑐎𑑂𑐲𑐸 𑐏। 𑐰𑐫𑑂𑐎𑑅 𑐧𑐸𑐡𑑂𑐢𑐫𑐵 𑐗𑐶𑐩𑑂𑐴 𑐩𑐹 𑐱𑐶𑐲𑑂𑐫𑐫𑑂 𑐕𑐩𑑂𑐴  𑐏। 𑐥𑑂𑐬𑐵𑐬𑐩𑑂𑐨𑐶𑐎 𑐧𑑁𑐡𑑂𑐢 𑐐𑑂𑐬𑐣𑑂𑐠𑐫𑐵 𑐎𑐠𑑄 𑐣𑑂𑐴𑐵𑐥𑐵𑑄𑐐𑐸 𑐳𑑄𑐐𑐵𑐫𑐣𑐵𑐫𑑂  𑐨𑐶𑐎𑑂𑐲𑐸 𑐀𑐣𑐸𑐱𑐵𑐳𑐣 𑐰𑐵 𑐰𑐶𑐣𑐫𑐫𑐵 𑐥𑐵𑐛 𑐰 𑐳𑐩𑐷𑐎𑑂𑐲𑐵𑐫𑐵 𑐖𑐶𑐩𑑂𑐩𑐾𑐰𑐵𑐬𑐷 𑐎𑐫𑐵𑐡𑐷𑐩𑑂𑐴 𑐨𑐶𑐎𑑂𑐲𑐸 𑐏। 𑐄𑐥𑐵𑐮𑐶 𑐳𑑄 𑐔𑐵𑐂𑐐𑐸 𑐥𑐾𑐱𑐵 𑐡𑐹𑐐𑐸 𑐳𑐩𑐸𑐡𑐵𑐫𑐫𑐵 𑐩𑐣𑐹 𑐏𑑅 । 𑐰𑐫𑑂𑐎𑐮𑑄 𑐧𑐸𑐡𑑂𑐢𑐫𑐵𑐟 𑐩𑐔𑐵𑐧𑐮𑐫𑑂 𑐴𑐾 𑐣𑐵𑐥𑐮𑐵𑐣𑐵𑐡𑐶𑐮, 𑐀𑐮𑐾 𑐮𑐶𑐥𑐵,  𑐱𑐵𑐎𑑂𑐫 𑐬𑐵𑐖𑐎𑐸𑐩𑐵𑐬𑐟𑐫𑑂𑐳𑑄 𑐢𑐬𑑂𑐩𑐡𑐾𑐱𑐣𑐵 𑐥𑑂𑐬𑐵𑐥𑑂𑐟 𑐫𑐵𑑅𑐧𑐶𑐮𑐾 𑐰𑐫𑑂𑐎𑐮𑑄 𑐣𑑄 𑐀𑐠𑐾 𑐴𑐾 𑐫𑐵𑐣𑐵𑐡𑐶𑐮 । 𑐖𑐵𑐟𑐶𑐫𑐵 𑐩𑐟𑐮𑐧 𑐩𑐟𑑅𑐳𑐾𑑄 𑐰𑐫𑑂𑐎𑑅𑐫𑐵𑐟 𑐬𑐵𑐖𑐎𑐸𑐩𑐵𑐬𑐟𑐫𑑂 𑐳𑑂𑐰𑐫𑐵 𑐣𑑂𑐴𑑂𑐫𑑅 𑐨𑐶𑐎𑑂𑐲𑐸𑐫𑐵 𑐥𑐡𑐳𑑂𑐠𑐵𑐥𑐣 𑐫𑐵𑑅𑐐𑐸 𑐏𑑅।  𑐨𑐶𑐎𑑂𑐲𑐸 𑐖𑐸𑐫𑐵𑑅 𑐄𑐥𑐵𑐮𑐶𑑄 𑐢𑐬𑑂𑐩 𑐰 *𑐰𑐶𑐣𑐫* 𑐣𑐶𑐟𑐵𑑄 𑐳𑐫𑐾𑐎𑐵𑐡𑐶𑐮। 𑐰𑐫𑑂𑐎𑑅𑐫𑐵 𑐐𑐸𑐬𑐸 𑐎𑐥𑑂‍𑐥𑐶𑐚𑐎 𑐏। 𑐄𑐥𑐵𑐮𑐶 *𑐰𑐶𑐣𑐫𑐫𑐵* 𑐥𑑂𑐬𑐨𑐸𑐟𑑂𑐰 𑐰 𑐎𑐛𑑀𑐬𑐟𑐵𑐫𑐵 𑐣𑐶𑑄𑐟𑐶𑑄 𑐣𑐵𑑄𑐖𑐵𑑅𑐩𑑂𑐴 𑐖𑐸𑐮 𑐰 *𑐰𑐶𑐣𑐫𑐫𑐵* 𑐰𑐶𑐲𑐫𑐳 𑐥𑑂𑐬𑐵𑐫𑑅 𑐥𑐬𑐵𑐩𑐬𑑂𑐱  𑐧𑐶𑐩𑑂𑐴𑑅 𑐖𑐸𑐮। 𑐰𑐫𑑂𑐎𑐮𑑄 𑐣𑐶𑐬𑑂𑐞𑐫 𑐫𑐵𑐣𑐵𑐡𑐷𑐐𑐸 𑐕𑐐𑐹 𑐣𑐵𑑄𑐖𑐵𑑅𑐐𑐸 𑐩𑐸𑐡𑑂𑐡𑐵 𑐨𑐶𑐎𑑂𑐲𑐸 𑐀𑐖𑑂𑐖𑐸𑐎𑐫𑐵 𑐏𑑅, 𑐐𑐸𑐩𑑂𑐴𑐾𑐳𑐶𑐟 𑐧𑐸𑑄𑐫𑐵 𑐧𑐵𑐬𑐾 𑐰𑐶𑐰𑐵𑐡 𑐖𑐸𑐫𑐵𑐔𑑂𑐰𑐣। 𑐣𑑂𑐴𑐵𑐥𑐵𑑄𑐐𑐸 𑐳𑑄𑐐𑐵𑐫𑐣𑐵𑐫𑐵 𑐂𑐮𑐫𑑂 𑐄𑐥𑐵𑐮𑐶𑐫𑐵𑐟 *𑐰𑐶𑐣𑐫* 𑐥𑐵𑐛 𑐫𑐵𑐫𑐾𑐐𑐸 𑐩𑐴𑐟𑑂𑐰𑐥𑐹𑐬𑑂𑐞 𑐨𑐹𑐩𑐶𑐎𑐵 𑐥𑑂𑐬𑐵𑐥𑑂𑐟 𑐖𑐸𑐮, 𑐐𑐸𑐎𑐶𑐫𑐵 𑐣𑐶𑑄𑐟𑐶𑑄 𑐰𑐫𑑂𑐎𑑅𑐫𑐵𑐟 𑐀𑐥𑑂𑐰 𑐫𑐵𑐣𑐵 𑐩𑑂𑐴𑐳𑐷𑐎𑐶𑐐𑐸 𑐫𑐵।

𑐰𑐶𑐡𑑂𑐰𑐵𑐣𑐟𑐾𑐳𑑄 𑐥𑑂𑐬𑐵𑐬𑐩𑑂𑐨𑐶𑐎 𑐐𑑂𑐬𑐣𑑂𑐠𑐫𑑂 𑐄𑐥𑐵𑐮𑐶 𑐰 𑐩𑐾𑐩𑐾𑐥𑐶𑑄 𑐱𑐶𑐲𑑂𑐫𑐟𑐾𑐐𑐸 𑐨𑐹𑐩𑐶𑐎𑐵𑐫𑐵 𑐰𑐶𑐱𑑂𑐮𑐾𑐲𑐞 𑐫𑐵𑑅𑐐𑐸 𑐡𑐸। 𑐰𑐶𑐖𑑂𑐘𑐎𑐠𑑄 𑐟𑐶𑐥𑐶𑐚𑐎 𑐩𑐸𑑄𑐎𑐾𑐧𑐶𑐮𑐾 𑐨𑐶𑐎𑑂𑐲𑐸 𑐀𑐣𑐸𑐱𑐵𑐳𑐣𑐫𑑂 𑐧𑑅 𑐧𑐶𑐫𑐵𑐡𑐶𑐮। 𑐠𑑂𑐰 𑐰𑐶𑐲𑐫𑐫𑑂 𑐩𑐴𑐵𑐎𑐳𑑂𑐳𑐥 𑐰 𑐄𑐥𑐵𑐮𑐶𑑄 𑐡𑐎𑐮𑐫𑑂 𑐩𑐹 𑐖𑑂𑐫𑐵 𑐫𑐵𑐣𑐵𑐡𑐶𑐮। 𑐮𑐶𑐥𑐵 𑐄𑐥𑐵𑐮𑐶 𑐰 𑐰𑐫𑑂𑐎𑑅𑐫𑐵 𑐱𑐶𑐲𑑂𑐫𑐟 *𑐰𑐶𑐣𑐫𑐢𑐬* ( Pāli ; '𑐰𑐶𑐣𑐫𑐫𑐵 𑐳𑑄𑐬𑐎𑑂𑐲𑐎')𑐫𑐵 𑐣𑐵𑐩𑑄 𑐩𑑂𑐴𑐳𑐷𑐎𑐮। 𑐰𑐫𑑂𑐎𑑅𑐥𑐶𑑄𑐳𑑄 𑐧𑐸𑐡𑑂𑐢𑐫𑐵 *𑐥𑐬𑐶𑐣𑐶𑐧𑑂𑐧𑐵𑐣*  𑐢𑐸𑑄𑐎𑐵 𑐨𑐶𑐎𑑂𑐲𑐸 𑐀𑐣𑐸𑐱𑐵𑐳𑐣𑐫𑐵𑐟 𑐳𑑄𑐬𑐎𑑂𑐲𑐞 𑐫𑐵𑐟। 𑐰𑐶𑐣𑐫𑐢𑐬𑐟 𑐳𑐶𑐮𑑀𑐣 𑐰 𑐧𑐬𑑂𑐩𑐵𑐫𑐵 𑐧𑐸𑐡𑑂𑐢 𑐢𑐬𑑂𑐩𑐫𑐵 𑐥𑐴𑐶𑐔𑐵𑑄𑐫𑐵 𑐕𑐐𑐹 𑐩𑐴𑐟𑑂𑐟𑑂𑐰𑐥𑐹𑐬𑑂𑐞 𑐀𑑄𑐐 𑐖𑐸𑐰𑐣। 𑐔𑐷𑐣𑐫𑑂 𑑗𑐐𑐸 𑐱𑐟𑐵𑐧𑑂𑐡𑐷𑐫𑐵 𑐰𑐶𑐣𑐫 𑐳𑑄𑐑𑐟𑐾𑐳𑑄 𑐄𑐥𑐵𑐮𑐶𑐫𑐵𑐟 𑐠𑑅𑐐𑐸 𑐣𑑂𑐴𑑂𑐫𑑅𑐮𑐸𑐰𑐵 𑐢𑐎𑐵𑑅 𑐴𑐣𑐵𑐟𑐮, 𑐀𑐮𑐾 𑐂𑐩𑐶𑐐𑐸 𑐥𑐮𑐶𑐳𑑂𑐠𑐵𑐩𑐶 𑐡𑐠𑐸𑐂 𑐕𑐩𑑂𑐴 𑐨𑐶𑐎𑑂𑐲𑐸𑐫𑐵𑐟 𑐰𑐫𑑂𑐎𑑅𑐫𑐵 𑐀𑐰𑐟𑐵𑐬 (𑐥𑐸𑐣𑐬𑑂𑐖𑐣𑑂𑐩) 𑐢𑐎𑐵𑑅 𑐴𑐣𑐵𑑅𑐟𑑅𑐐𑐸 𑐡𑐸। 𑐧𑐸𑐡𑑂𑐢 𑐰 𑐄𑐥𑐵𑐮𑐶 𑐡𑐠𑐸𑐂 *𑐰𑐶𑐣𑐫𑐫𑐵* 𑐧𑐵𑐬𑐾𑐫𑑂 𑐖𑐹𑐐𑐸 𑐏𑑃𑐮𑑂𑐴𑐵𑐧𑐮𑑂𑐴𑐵 𑐥𑐵𑐮𑐶 𑐰 𑐳𑐬𑑂𑐰𑐵𑐳𑑂𑐟𑐶𑐰𑐵𑐡 𑐥𑐬𑐩𑑂𑐥𑐬𑐵𑐫𑑂 𑐀𑐨𑐶𑐮𑐾𑐏𑐶𑐟 𑐡𑐸 𑐰 𑐀𑐩𑐾𑐬𑐶𑐎𑐷 𑐧𑐸𑐡𑑂𑐢 𑐢𑐬𑑂𑐩𑐫𑑂 𑐁𑐢𑐸𑐣𑐶𑐎 𑐣𑐿𑐟𑐶𑐎𑐟𑐵𑐫𑐵 𑐣𑐶𑑄𑐟𑐶𑑄 𑐀𑐢𑑂𑐫𑐫𑐣𑐫𑐵 𑐕𑐐𑐹 𑐩𑐴𑐟𑑂𑐰𑐥𑐹𑐬𑑂𑐞 𑐰𑐶𑐲𑐫𑐫𑐵 𑐬𑐸𑐥𑐫𑑂 𑐡𑐫𑐵𑐔𑑂𑐰𑑄𑐐𑐸 𑐡𑐸।

## 𑐄𑐥𑐵𑐮𑐶𑐫𑐵 𑐡𑐳𑐸
𑐄𑐥𑐵𑐮𑐶𑐫𑐵 𑐰𑑂𑐫𑐎𑑂𑐟𑐶𑐟𑑂𑐰𑐫𑐵𑐟 𑐐𑑂𑐬𑐣𑑂𑐠𑐫𑑂 𑐰𑑂𑐫𑐵𑐥𑐎 𑐬𑐸𑐥𑑄 𑐔𑐶𑐟𑑂𑐬𑐞 𑐫𑐵𑐣𑐵𑐟𑑅𑐐𑐸 𑐩𑐡𑐸। 𑐐𑑂𑐬𑐣𑑂𑐠𑐫𑑂 𑐀𑐥𑑂𑐰 𑐫𑐵𑐣𑐵𑑅 𑐰𑐫𑑂𑐎𑑅𑐫𑐵 𑐨𑐶𑐎𑑂𑐲𑐸 𑐀𑐣𑐸𑐱𑐵𑐳𑐣𑐫𑐵 𑐰𑐶𑐱𑐾𑐲𑐖𑑂𑐘𑐫𑐵 𑐬𑐸𑐥𑐫𑑂 𑐏𑑄𑐐𑐸 𑐐𑐸𑐞𑐫𑐵𑐟 𑐖𑐎 𑐧𑑅 𑐧𑐶𑐫𑐵𑐟𑑅𑐐𑐸 𑐡𑐸। 𑐠𑐣𑑂𑐫𑐵𑑅𑐐𑐸 𑐔𑐶𑐟𑑂𑐬𑐞 𑐰𑐶𑐱𑐾𑐲 𑐫𑐵𑐣𑐵𑑅 𑐥𑐵𑐮𑐶 𑐐𑑂𑐬𑐣𑑂𑐠𑐫𑑂 𑐏𑐣𑐾 𑐡𑐸। 

### 𑐥𑑂𑐬𑐵𑐬𑐩𑑂𑐨𑐶𑐎 𑐖𑐷𑐰𑐣
𑐐𑑂𑐬𑐣𑑂𑐠 𑐎𑐠𑑄 𑐄𑐥𑐵𑐮𑐶 𑐕𑐩𑑂𑐴 𑐳𑑄 𑐏𑐵𑐂𑐐𑐸 𑐥𑐾𑐱𑐵𑐫𑐵 𑐥𑐬𑐶𑐰𑐵𑐬𑐫𑑂 𑐧𑐹𑐩𑑂𑐴 𑐏। 𑐥𑑂𑐬𑐵𑐔𑐷𑐣 𑐨𑐵𑐬𑐟𑐫𑑂 𑐠𑑂𑐰 𑐕𑐐𑐹 𑐀𑐰𑐴𑐾𑐮𑐶𑐟 𑐥𑐾𑐱𑐵/𑐖𑐵𑐟 𑐖𑐸𑐫𑐵𑐔𑑂𑐰𑐣।   *𑐩𑐴𑐵𑐰𑐳𑑂𑐟𑐸*  𑐎𑐠𑑄 𑐰𑐫𑑂𑐎𑑅 𑐎𑐥𑐶𑐮𑐰𑐟𑑂𑐠𑐸𑐂 𑐱𑐵𑐎𑑂𑐫 𑐬𑐵𑐖𑐎𑐸𑐩𑐵𑐬𑐟𑐾𑐐𑐸 𑐳𑐾𑐰𑐵𑐫𑑂 𑐡𑐫𑐵𑐔𑑂𑐰𑑄𑐐𑐸 𑐕𑐐𑐹 𑐎𑐮𑐵𑐎𑐵𑐬 𑐖𑐵𑐟𑐫𑑂 𑐧𑐹𑐩𑑂𑐴 𑐩𑐣𑐹 𑐏। 𑐄𑐥𑐵𑐮𑐶𑐫𑐵 𑐩𑐵𑑄𑐩𑑂𑐴𑑄 𑐄𑐥𑐵𑐮𑐶𑐫𑐵𑐟 𑐧𑐸𑐡𑑂𑐢𑐣𑐵𑐥 𑐩𑑂𑐴𑐳𑐷𑐎𑐵 𑐧𑐶𑐄𑐐𑐸 𑐏𑑅।  *𑐩𑐴𑐵𑐰𑐳𑑂𑐟𑐸*, 𑐢𑐬𑑂𑐩𑐐𑐸𑐥𑑂𑐟𑐎 𑐰 𑐔𑐶𑐣𑐶𑐫𑐵𑑃 𑐐𑑂𑐬𑐣𑑂𑐠𑐫𑑂 𑐩𑐔𑐵𑐧𑐮𑐫𑑂 𑐄𑐥𑐵𑐮𑐶𑑄 𑐧𑐸𑐡𑑂𑐢𑐫𑐵 𑐳𑑄 𑐏𑐵𑑅𑐐𑐸 𑐏𑑃 𑐎𑐣𑐵𑐟𑑅𑐐𑐸 𑐡𑐸। 𑐮𑑂𑐫𑐵𑐩𑑂𑐴𑐟 𑐧𑐸𑐡𑑂𑐢𑐫𑐵𑐠𑐵𑐫𑑂 𑐰𑐣𑐾𑐐𑐸 𑐐𑑂𑐫𑐵𑐣𑐵𑐔𑑂𑐰𑑄𑐧𑐶𑐮𑐾 𑐩𑐔𑐵 𑐄𑐥𑐵𑐮𑐶𑑄 𑐠𑐠𑐾 𑐳𑐵𑐴𑐳 𑐫𑐵𑑅𑐐𑐸 𑐏𑑄 𑐎𑑂𑐫𑐣𑐵𑐟𑑅𑐐𑐸 𑐡𑐸। 𑐕𑐎𑑂𑐰𑑅 𑐳𑑄 𑐏𑐵𑐫𑐾𑐐𑐸 𑐗𑑂𑐰𑐮𑐫𑑂 𑐧𑐸𑐡𑑂𑐢𑑄 𑐩𑐵𑐬𑑂𑐐𑐡𑐬𑑂𑐱𑐣 𑐫𑐵𑐣𑐵𑐡𑐷𑐐𑐸 𑐏𑑃 𑐣𑑂𑐫𑐣𑐵𑑅 𑐄𑐥𑐵𑐮𑐶𑑄 𑐢𑑂𑐫𑐵𑐣𑐫𑐵 𑐄𑐣𑑂𑐣𑐟 𑐀𑐰𑐳𑑂𑐠𑐵𑐫𑑂 𑐠𑑂𑐫𑐣𑐵𑐡𑐶𑐮 । 𑐧𑐸𑐡𑑂𑐢𑐱𑐵𑐳𑑂𑐟𑑂𑐬𑐷 𑐁𑐣𑑂𑐡𑑂𑐬𑐾 𑐧𑐬𑐾𑐄𑐫𑐵 𑐟𑐬𑑂𑐎 𑐡𑐸 𑐎𑐶 𑐠𑑂𑐰 𑐧𑐵𑐏𑑄 𑐥𑑂𑐬𑐵𑐔𑐷𑐣 𑐏, 𑐕𑐵𑐫𑑂 𑐢𑐵𑑅𑐳𑐵 𑐠𑑂𑐰 𑐧𑐵𑐏𑑃 𑐧𑐸𑐡𑑂𑐢𑐫𑐵 𑐎𑐸𑐮𑐶𑑄𑐔𑐶𑑄𑐐𑐸 𑐳𑑄 𑐡𑐹𑐐𑐸 𑐎𑐮𑐵 𑐔𑐶𑐟𑑂𑐬𑐞 𑐥𑐬𑐩𑑂𑐥𑐬𑐵 𑐳𑑂𑐰𑐫𑐵 𑐣𑑂𑐴𑑂𑐫𑑅𑐫𑐵 𑐏। 𑐣𑐵𑐥𑑄, 𑐄𑐥𑐵𑐮𑐶𑐫𑐵 𑐮𑑂𑐫𑐵𑐩𑑂𑐴 𑐧𑐶𑐮𑐾𑐫𑐵 𑐩𑐴𑐶𑐩𑐵 𑐡𑐹𑐐𑐸 𑐏𑑃 𑐣𑑄 𑐠𑐸𑐎𑐶𑐮𑐶 𑐩𑐡𑐹। 

𑐩𑐴𑐵𑐰𑐳𑑂𑐟𑐸, 𑐔𑐸𑐮𑑂𑐮𑐰𑐐𑑂𑐐 𑐰 𑐩𑐸𑐮𑐳𑐬𑑂𑐰𑐵𑐳𑑂𑐟𑐶𑐰𑐵𑐡 𑐥𑐬𑐩𑑂𑐥𑐬𑐵𑐫𑐵 𑐰𑐶𑐣𑐫 𑐐𑑂𑐬𑐣𑑂𑐠 𑐎𑐠𑑄 𑐬𑐵𑐖𑐎𑐸𑐩𑐵𑐬𑐟 𑐨𑐶𑐎𑑂𑐲𑐸 𑐖𑐸𑐂𑐟 𑐕𑐾𑑃 𑐟𑑂𑐰𑑅𑐟𑐵𑑅 𑐰𑐣𑐾𑐧𑐮𑐫𑑂 𑐄𑐥𑐵𑐮𑐶 𑐣𑑄 𑐂𑐩𑐶𑐐𑐸 𑐮𑐶𑐄𑐮𑐶𑐄 𑐰𑑄𑐐𑐸 𑐏𑑃 𑐎𑐣𑐵𑐟𑑅𑐐𑐸 𑐡𑐸 । 𑐬𑐵𑐖𑐎𑐸𑐩𑐵𑐬𑐟𑐫𑑂𑐳𑑄 𑐠𑑅𑐐𑐸 𑐦𑐸𑐎𑑂𑐎 𑐳𑐩𑑂𑐥𑐟𑑂𑐟𑐶, 𑐟𑐶𑐳𑐵 𑐄𑐥𑐵𑐮𑐶𑐫𑐵𑐟 𑐮𑑅𑐮𑑂𑐴𑐵𑑅𑐐𑐸 𑐖𑐸𑐮। 𑐄𑐥𑐵𑐮𑐶𑑄 𑐠𑑂𑐰 𑐳𑐩𑑂𑐥𑐟𑑂𑐟𑐶 𑐖𑑂𑐰𑐣𑐵𑑅 𑐎𑐥𑐶𑐮𑐰𑐟𑑂𑐠𑐸𑐂 𑐮𑐶𑐴𑐵𑑄 𑐰𑐣𑐾𑐰𑑄 𑐬𑐵𑐖𑐎𑐸𑐩𑐵𑐬𑐟𑐫𑑂𑐟 𑐳𑑂𑐫𑐵𑑅𑐐𑐸 𑐡𑑂𑐰𑐥𑑄 𑐖𑐸𑐂𑐦𑐸 𑐢𑐎𑐵𑑅 𑐰𑐫𑑂𑐎𑑅𑐫𑐵𑐟 𑐔𑐶𑐣𑑂𑐟𑐵 𑐖𑐸𑐮 । 𑐀𑐠𑐾 𑐖𑐹𑐐𑐸𑐮𑐶𑑄 𑐄𑐥𑐵𑐮𑐶𑑄 𑐂𑐥𑐶𑑄 𑐣𑐵𑐥𑑄 𑐨𑐶𑐎𑑂𑐲𑐸 𑐖𑐸𑐂𑐐𑐸 𑐣𑐶𑐬𑑂𑐞𑐫 𑐫𑐵𑐟। 𑐂𑐩𑐶𑐟 𑐧𑐸𑐡𑑂𑐢𑑄 𑐀𑐣𑐸𑐥𑐶𑐫𑐵 𑐐𑐸𑑃𑐂 𑐨𑐶𑐎𑑂𑐲𑐸 𑐡𑐫𑐾𑐎𑐵𑐡𑐶𑐮। [ 𑑗 ] 𑐄𑐥𑐵𑐮𑐶 𑐨𑐶𑐎𑑂𑐲𑐸 𑐖𑐹𑐐𑐸 𑐏𑑃𑐫𑐵 𑐫𑐎𑑂𑐰 𑐧𑐵𑐏𑑃 𑐡𑐸 𑐟𑐬 𑐦𑐸𑐎𑑂𑐎𑑄 𑐧𑐵𑐏𑐣𑐫𑑂*𑐳𑑄𑐑𑐫𑑂* 𑐰𑐫𑑂𑐎𑑅𑐫𑐵𑐐𑐸 𑐡𑐬𑑂𑐖𑐵 𑐰𑐫𑑂𑐎𑑅𑐫𑐵 𑐖𑐵𑐟 𑐳𑑂𑐰𑐫𑐵 𑐳𑑂𑐰𑐟𑐣𑑂𑐟𑑂𑐬 𑐖𑐹𑐐𑐸 𑐏𑑃 𑐎𑐣𑐵𑐟𑑅𑐐𑐸 𑐡𑐸। 𑐥𑐵𑐮𑐶 𑐳𑑄𑐳𑑂𑐎𑐬𑐞𑐫𑑂 𑐬𑐵𑐖𑐎𑐸𑐩𑐵𑐬 𑐀𑐣𑐸𑐬𑐸𑐡𑑂𑐢 𑐣𑐵𑐥𑑄 𑐩𑐾𑐩𑐾𑐥𑐶𑑄 𑐬𑐵𑐖𑐎𑐸𑐩𑐵𑐬𑐟𑐾𑐳𑑄 𑐄𑐥𑐵𑐮𑐶𑐫𑐵𑐟 𑐠𑑅 𑐳𑑂𑐰𑐫𑐵 𑐣𑑂𑐴𑑂𑐫𑑅 𑐨𑐶𑐎𑑂𑐲𑐸 𑐡𑐫𑐾𑐎𑐵𑑅 𑐠𑑅 𑐳𑑂𑐰𑐫𑐵 𑐰𑐬𑐶𑐲𑑂𑐛𑐟𑐵 𑐧𑐷𑐐𑐸 𑐏𑑃 𑐎𑐣𑐵𑐟𑑅𑐐𑐸 𑐡𑐸। 𑐠𑐠𑐾 𑐫𑐵𑐳𑐾𑑄 𑐬𑐵𑐖𑐎𑐸𑐩𑐵𑐬𑐥𑐶𑑄𑐳𑑄  𑐰𑐬𑑂𑐐 𑐰 𑐳𑐵𑐩𑐵𑐖𑐶𑐎 𑐴𑐿𑐳𑐶𑐫𑐟𑐥𑑂𑐬𑐟𑐶 𑐠𑑅𑐐𑐸 𑐮𑐐𑐵𑐰 𑐩𑐡𑐹𑐐𑐸 𑐳𑑂𑐰𑐾𑐔𑑂𑐕𑐵𑐔𑐵𑐬𑐷 𑐰𑐶𑐔𑐵𑑅 𑐎𑑂𑐫𑐣 𑐢𑐎𑐵𑑅 𑐢𑐫𑐵𑐟𑑅𑐐𑐸 𑐡𑐸। 
[alt=Ruins of walled buildings|thumb| 𑐎𑐥𑐶𑐮𑐰𑐟𑑂𑐠𑐸𑐫𑐵 𑐀𑐰𑐱𑐾𑐲 𑐡𑐹𑐐𑐸 [𑐟𑐶𑐮𑑁𑐬𑐵𑐎𑑀𑐟|𑐟𑐶𑐮𑑁𑐬𑐵𑐎𑑀𑐚।]]
𑐳𑑃𑐡𑐾𑐫𑑂𑐫𑐵 𑐩𑐹𑐮𑐳𑐬𑑂𑐰𑐳𑑂𑐟𑐶𑐰𑐵𑐡 𑐳𑑄𑐳𑑂𑐎𑐬𑐞𑐫𑑂 𑐄𑐥𑐵𑐮𑐶𑐫𑐵 𑐳𑐴𑐥𑐵𑐛𑐷 𑐳𑐵𑐬𑐶𑐥𑐸𑐟𑑂𑐟 𑐨𑐶𑐎𑑂𑐲𑐸𑑄 𑐄𑐥𑐵𑐮𑐶 𑐨𑐶𑐎𑑂𑐲𑐸 𑐖𑐸𑐫𑐾 𑐫𑑅𑐳𑐵𑑄 𑐠𑑅𑐐𑐸 𑐣𑐶𑐩𑑂𑐣 𑐖𑐵𑐟𑐫𑐵 𑐎𑐵𑐬𑐞𑑄 𑐳𑑄𑐎𑑀𑐔 𑐫𑐵𑐣𑐵𑐡𑐷𑐧𑐮𑐫𑑂 𑐨𑐶𑐎𑑂𑐲𑐸 𑐖𑐸𑐂𑐟 𑐐𑑂𑐰𑐴𑐵𑐮𑐶 𑐫𑐵𑐣𑐵𑐡𑐶𑐮। 𑐟𑐬 *𑐩𑐴𑐵𑐰𑐳𑑂𑐟𑐸𑐂*, 𑐨𑐶𑐎𑑂𑐲𑐸 𑐖𑐸𑐂𑐐𑐸 𑐣𑐶𑐬𑑂𑐞𑐫 𑐄𑐥𑐵𑐮𑐶𑐫𑐵 𑐠𑑅𑐐𑐸 𑐴𑐾 𑐥𑐴𑐮𑑄 𑐖𑐹𑐐𑐸 𑐏𑑅 𑐢𑐫𑐵𑐟𑑅𑐐𑐸 𑐡𑐸।   *𑐩𑐴𑐵𑐰𑐳𑑂𑐟𑐸𑐂* 𑐢𑐫𑐵𑐟𑑅𑐐𑐸 𑐡𑐸 𑐎𑐶 𑐄𑐥𑐵𑐮𑐶 𑐰 𑐳𑐎𑐮 𑐬𑐵𑐖𑐎𑐸𑐩𑐵𑐬 𑐨𑐶𑐎𑑂𑐲𑐸 𑐖𑐸𑐂𑐧𑐮𑐫𑑂 𑐧𑐸𑐡𑑂𑐢𑑄 𑐥𑐹𑐬𑑂𑐰 𑐬𑐵𑐖𑐎𑐸𑐩𑐵𑐬𑐟𑐫𑑂𑐳𑑄 𑐠𑑅 𑐥𑐹𑐬𑑂𑐰 𑐳𑑄 𑐏𑐵𑐂𑐩𑑂𑐴 𑐄𑐥𑐵𑐮𑐶𑐫𑐵 𑐣𑑂𑐴𑑂𑐫𑑅𑐣𑐾 𑐕𑑂𑐫𑑄 𑐎𑑂𑐰𑐕𑐸𑐂𑐎𑐾𑐟 𑐂𑐣𑐵𑐥 𑐫𑐵𑐣𑐵𑐡𑐶𑐮। 𑐠𑑂𑐰 𑐑𑐚𑐣𑐵 𑐳𑑂𑐰𑐫𑐵𑐔𑑂𑐰𑑄𑐩𑑂𑐴 𑐳𑐵𑐎𑑂𑐲𑐷 𑐖𑐸𑐖𑐸 𑐧𑐶𑐩𑑂𑐧𑐶𑐳𑐵𑐬 𑐰 𑐖𑐸𑐖𑐸𑐫𑐵 𑐳𑐮𑑂𑐮𑐵𑐴𑐎𑐵𑐬𑐟𑐫𑑂 𑐡𑐠𑐸𑐂 𑐳𑑂𑐟𑐧𑑂𑐢𑐟𑐵 𑐧𑑂𑐰𑐮𑐣। 𑐂𑐩𑐶𑐳𑑄 𑐣𑑄 𑐥𑐹𑐬𑑂𑐰 𑐬𑐵𑐖𑐎𑐸𑐩𑐵𑐬𑐟𑐾𑐐𑐸 𑐡𑐳𑐸 𑐎𑐫𑐵𑑅 𑐄𑐥𑐵𑐮𑐶𑐫𑐵𑐟 𑐥𑑂𑐬𑐞𑐵𑐩 𑐫𑐵𑐟 ।  𑐠𑑂𑐰 𑐏𑑃 𑐰𑑂𑐫𑐵𑐥𑐎 𑐬𑐸𑐥𑑄 𑐦𑐿𑐮𑐾 𑐖𑐸𑐮 𑐎𑐶 𑐱𑐵𑐎𑑂𑐫 𑐬𑐵𑐖𑐎𑐸𑐩𑐵𑐬𑐟𑐾𑐳𑑄 𑐠𑑅𑐐𑐸 𑐑𑐩𑐞𑑂𑐜𑐫𑐵𑐟 𑐟𑑂𑐰𑐟𑐾𑐟 𑐠𑑅 𑐳𑑂𑐰𑐫𑐵 𑐣𑑂𑐴𑑂𑐫𑑅 𑐠𑑅𑐐𑐸 𑐀𑐢𑐷𑐣𑐫𑐵 𑐩𑐣𑐹𑐫𑐵𑐟 𑐠𑑅 𑐳𑑂𑐰𑐫𑐵 𑐠𑑄𑐫𑐵 𑐬𑐸𑐥𑐫𑑂 𑐣𑐶𑐫𑐸𑐎𑑂𑐟 𑐫𑐵𑐟।  *[[𑐖𑐵𑐟𑐎]]* 𑐧𑐵𑐏𑐣𑐫𑑂 𑐕𑐐𑐹 𑐠𑐵𑐳𑐫𑑂 𑐧𑐸𑑄𑐡𑑂𑐢𑑄 𑐖𑐸𑐖𑐸 𑐰 𑐳𑐮𑑂𑐮𑐵𑐴𑐎𑐵𑐬𑐟𑐾𑐳𑑄 𑐣𑑂𑐴𑐵𑐥𑐵𑐫𑐵 𑐖𑐣𑑂𑐩𑐫𑑂 𑐣𑑄 𑐄𑐥𑐵𑐮𑐶𑐫𑐵𑐟 𑐥𑑂𑐬𑐞𑐵𑐩 𑐫𑐵𑑅𑐐𑐸 𑐏𑑄 𑐢𑐫𑐵𑐧𑐶𑐖𑑂𑐫𑐵𑐟 𑐢𑐎𑐵 𑐔𑑂𑐰𑐫𑐵𑐟𑑅𑐐𑐸 𑐡𑐸।  

𑐂𑐣𑑂𑐜𑑀𑐮𑑀𑐖𑐶𑐲𑑂𑐚 𑐚𑐶𑐜𑐧𑑂𑐮𑐸 𑐬𑐵𑐂𑐖 𑐜𑐾𑐨𑐶𑐜𑑂𑐳𑑄 𑐄𑐥𑐵𑐮𑐶 "𑐧𑐸𑐡𑑂𑐢𑑄 𑐳𑐵𑐩𑐵𑐖𑐶𑐎 𑐰𑐬𑑂𑐐 (𑐖𑐵𑐟𑐥𑑂𑐬𑐠𑐵)𑐫𑐵 𑐎𑐠𑐶𑐟 𑐩𑐴𑐟𑑂𑐰𑐫𑐵 𑐩𑐟𑐮𑐧 𑐩𑐫𑐵𑑅𑐐𑐸 𑐏𑑃𑐫𑐵 𑐀𑐡𑑂𑐰𑐶𑐟𑐷𑐫 𑐥𑑂𑐬𑐩𑐵𑐞" 𑐏 𑐢𑐎𑐵𑑅 𑐚𑐶𑐥𑑂𑐥𑐞𑐷 𑐫𑐵𑐣𑐵𑐡𑐷𑐐𑐸 𑐡𑐸।  𑐂𑐟𑐶𑐴𑐵𑐳𑐎𑐵𑐬 𑐊𑐔𑐜𑐧𑑂𑐮𑐸 𑐱𑐸𑐩𑐵𑐣𑑄 𑐣𑑄 𑐄𑐥𑐵𑐮𑐶𑐫𑐵𑐟  "𑐕𑐸𑑄 𑐣𑑄 𑐀𑐰𑐳𑑂𑐠𑐵𑐫𑑂 𑐣𑐶𑐩𑑂𑐣 𑐰𑐬𑑂𑐐𑐫𑑂 𑐖𑐣𑑂𑐩 𑐎𑐵𑐩𑑂𑐴 𑐕𑐩𑑂𑐴 𑐨𑐶𑐎𑑂𑐲𑐸𑐫𑐵𑐟 𑐳𑑄𑐑𑐫𑑂 𑐥𑑂𑐬𑐩𑐸𑐏 𑐖𑐸𑐂𑐟 𑐥𑐣𑐾𑐐𑐸 𑐖𑑂𑐫𑐵 𑐩𑐫𑐵𑑅𑐐𑐸" 𑐳𑐵𑐩𑐵𑐣𑑂𑐫 𑐣𑐶𑐫𑐩𑐫𑐵 𑐡𑐳𑐸𑐫𑐵 𑐬𑐸𑐥𑐫𑑂 𑐣𑑂𑐴𑑂𑐫𑐠𑐣𑐵𑐡𑐷𑐐𑐸 𑐡𑐸।  𑐢𑐬𑑂𑐩𑐰𑐶𑐡𑑂 𑐖𑐾𑐦𑐬𑐷 𑐳𑑂𑐫𑐵𑐩𑐸𑐀𑐮𑑂𑐳𑑄 𑐢𑐵𑑅𑐳𑐵 𑐧𑐸𑐡𑑂𑐢𑐫𑐵 𑐂𑐮𑐫𑑂 𑐧𑑁𑐡𑑂𑐢 𑐨𑐶𑐎𑑂𑐲𑐸 𑐰 𑐨𑐶𑐎𑑂𑐲𑐸𑐞𑐷𑐟 𑐁𑐥𑐵𑐮𑑄 𑐄𑐔𑑂𑐔 𑐖𑐵𑐟𑐶𑐫𑐵𑐥𑐶𑑄 𑐖𑐹𑐐𑐸 𑐰 𑐄𑐥𑐵𑐮𑐶 𑐠𑐾𑑄𑐖𑑂𑐫𑐵𑑅𑐥𑐶𑑄 𑑖 𑐥𑑂𑐬𑐟𑐶𑐱𑐟𑐫𑐵 𑐀𑐮𑑂𑐥𑐳𑑄𑐏𑑂𑐫𑐎 𑐖𑐎 𑐖𑐹𑐐𑐸 𑐰 𑐄𑐥𑐵𑐮𑐶 𑐀𑐥𑐰𑐵𑐡 𑐖𑐎 𑐖𑐹𑐐𑐸 𑐰𑐶𑐔𑐵𑑅 𑐟𑐫𑐵𑐡𑐷𑐐𑐸 𑐡𑐸।  𑐂𑐟𑐶𑐴𑐵𑐳𑐎𑐵𑐬 𑐳𑑄𑐑 𑐳𑐾𑐣 𑐳𑐶𑑄𑐴𑐫𑐵 𑐟𑐬𑑂𑐎 𑐎𑐠𑑄 𑐧𑐸𑐡𑑂𑐢𑐫𑐵 𑐥𑐬𑐶𑐣𑐶𑐬𑑂𑐰𑐵𑐞 𑐢𑐸𑑄𑐎𑐵 *𑐩𑐴𑐵𑐎𑐳𑑂𑐳𑐥* 𑐫𑐵 𑐠𑐵𑐳𑐫 𑐄𑐥𑐵𑐮𑐶 𑐳𑑄𑐑𑐣𑐵𑐫𑐎 𑐖𑐸𑐂𑐦𑐹𑐦𑐸 𑐟𑐬 𑐰𑐫𑑂𑐎𑑅 𑐣𑐶𑐩𑑂𑐣 𑐖𑐵𑐟𑐫𑐵𑐩𑑂𑐴 𑐖𑐹𑐐𑐸𑐮𑐶𑑄 𑐠𑐠𑐾 𑐖𑐸𑐂𑐐𑐸 𑐳𑐩𑑂𑐨𑐵𑐰𑐣𑐵 𑐩𑐾𑐩𑐾𑐥𑐶𑑄 𑐩𑐣𑐹𑐟𑐾𑐳𑑄 𑐥𑐣𑐾𑐐𑐸 𑐖𑑂𑐫𑐵 𑐖𑐸𑐮 𑐢𑐿𑐐𑐸 𑐰𑐶𑐔𑐵𑑅 𑐥𑑂𑐰𑑄𑐎𑐵𑐡𑐷𑐐𑐸 𑐡𑐸। 

### 𑐨𑐶𑐎𑑂𑐲𑐸 𑐖𑐷𑐰𑐣
𑐄𑐥𑐵𑐮𑐶 𑐰𑐿𑐳𑐵𑐮𑐷𑐂 𑐰𑐵𑐮𑐶𑐎𑐵𑐬𑐵𑐩 𑐢𑐿𑐐𑐸 𑐠𑐵𑐳𑐫𑑂 𑐩𑐔𑐵𑐧𑐶𑐮𑐾 𑐔𑑂𑐰𑐣𑐵𑐡𑐶𑐮।   𑐰𑐫𑑂𑐎𑐮𑑄 𑐕𑐎𑑂𑐰𑑅 𑐧𑐸𑐡𑑂𑐢𑐫𑐵𑐟 𑐖𑑄𑐐𑐮𑐫𑑂 𑐮𑐶𑐴𑐵𑑄 𑐰𑐣𑐵𑑅 𑐊𑐎𑐵𑐣𑑂𑐟 𑐖𑐷𑐰𑐣 𑐴𑐣𑐾𑐐𑐸 𑐣𑐶𑑄𑐟𑐶𑑄 𑐧𑐶𑐡𑐵 𑐦𑑂𑐰𑑄𑐐𑐸 𑐰 𑐧𑐸𑐡𑑂𑐢𑑄 𑐀𑐳𑑂𑐰𑐷𑐎𑐵𑐬 𑐫𑐵𑐣𑐵𑐧𑐶𑐖𑑂𑐫𑐵𑑅𑐐𑐸 𑐏𑑄 𑐧𑐵𑐏𑐣𑐫𑑂 𑐡𑐸। 𑐧𑐸𑐡𑑂𑐢𑑄 𑐰𑐫𑑂𑐎𑑅𑐫𑐵𑐟 𑐠𑐖𑑂𑐫𑐵𑑅𑐐𑐸 𑐖𑐷𑐰𑐣 𑐳𑐎𑐳𑐶𑐫𑐵𑑄 𑐣𑐶𑑄𑐟𑐶𑑄 𑐩𑐏𑐸 𑐢𑐎𑐵𑑅 𑐢𑐫𑐵𑐡𑐶𑐮। 𑐥𑐵𑐮𑐶 𑐰𑐶𑐡𑑂𑐰𑐵𑐣 𑐐𑐸𑐞𑐥𑐵𑐮 𑐩𑐮𑐵𑐮𑐳𑐾𑐎𑐾𑐬𑐵𑑄 𑐧𑐸𑐡𑑂𑐢𑑄 𑐄𑐥𑐵𑐮𑐶𑐫𑐵𑐟 𑐢𑑂𑐫𑐵𑐣 𑐰 𑐧𑑁𑐡𑑂𑐢 𑐳𑐶𑐡𑑂𑐢𑐵𑐣𑑂𑐟 𑐣𑐶𑐐𑐸𑐮𑐶𑑄 𑐳𑑂𑐫𑐣𑐾𑐐𑐸 𑐁𑐱𑐫 𑐟𑐳𑐾𑑄 𑐖𑑄𑐐𑐮𑐫𑑂 𑐖𑐷𑐰𑐣 𑐴𑐣𑐾𑐰𑑄 𑐄𑐥𑐵𑐮𑐶𑑄 𑐢𑑂𑐫𑐵𑐣 𑐖𑐎 𑐳𑐫𑐾𑐎𑐾 𑐦𑐂 𑐢𑐎𑐵𑑅 𑐟𑐬𑑂𑐎 𑐧𑐶𑐫𑐵𑐡𑐷𑐐𑐸 𑐏𑑃 𑐔𑑂𑐰𑐫𑐵𑐡𑐷𑐐𑐸 𑐡𑐸। 𑐐𑑂𑐬𑐣𑑂𑐠𑐫𑑂 𑐧𑐸𑐡𑑂𑐢𑑄 𑐴𑐾 𑐄𑐥𑐵𑐮𑐶𑐫𑐵𑐟 *𑐰𑐶𑐣𑐫* (𑐨𑐶𑐎𑑂𑐲𑐸 𑐀𑐣𑐸𑐱𑐵𑐳𑐣) 𑐳𑑂𑐫𑐣𑐵𑐧𑐶𑐖𑑂𑐫𑐵𑑅𑐐𑐸 𑐏𑑃 𑐣𑑂𑐴𑑂𑐫𑐠𑐣𑐵𑐟𑑅𑐐𑐸 𑐡𑐸 ।  𑐄𑐥𑐵𑐮𑐶𑐫𑐵𑐟 𑐮𑐶𑐥𑐵 𑐥𑑂𑐬𑐧𑐸𑐡𑑂𑐢 𑐱𑐶𑐲𑑂𑐫𑐫𑐵 𑐀𑐰𑐳𑑂𑐠𑐵 𑐥𑑂𑐬𑐵𑐥𑑂𑐟 𑐖𑐸𑐮 ।  

𑐩𑐴𑐵𑐰𑐳𑑂𑐟𑐸 𑐀𑐣𑐸𑐳𑐵𑐬 *𑐳𑐒𑑂𑐑𑐫𑑂*  𑐄𑐥𑐵𑐮𑐶𑐫𑐵 𑐳𑑂𑐰𑐷𑐎𑐺𑐟𑐶𑐫𑐵 𑐥𑑂𑐬𑐎𑑂𑐬𑐶𑐫𑐵 𑐳𑐩𑑂𑐥𑐣𑑂𑐣 𑐫𑐵𑐂𑐩𑑂𑐴 𑐐𑐸𑐬𑐸 𑐎𑐥𑑂‍𑐥𑐶𑐚𑐎 𑐣𑐵𑐫𑐵𑑄𑐩𑑂𑐴 𑐨𑐶𑐎𑑂𑐲𑐸 𑐏।  [ 𑐚𑐶𑐥𑑂𑐥𑐞𑐷 𑑑 ] 𑐄𑐥𑐵𑐮𑐶 𑐰 𑐰𑐫𑑂𑐎𑑅 𑐐𑐸𑐬𑐸𑐫𑐵 𑐧𑐵𑐬𑐾 𑐕𑐐𑐹 𑐧𑐵𑐏𑑄 𑐎𑐣𑐵𑐟𑑅𑐐𑐸 𑐡𑐸। 𑐎𑐥𑑂𑐥𑐶𑐚𑐎 𑐩𑐳𑐵𑐣𑐫𑑂 𑐔𑑂𑐰𑐣𑐾𑐐𑐸 𑐧𑐵𑐣𑐷 𑐡𑐫𑐵𑐔𑑂𑐰𑐣। 𑐰𑐾𑐳𑐵𑐮𑐷𑐫𑐵 𑐮𑐶𑐎𑑂𑐎 𑐕𑐐𑐹 𑐩𑐳𑐵𑐣𑐫𑑂 𑐰𑐫𑐵𑐎𑐾 𑐕𑐐𑐹 𑐨𑐶𑐎𑑂𑐲𑐸 𑐎𑑂𑐰𑐠𑐵 𑐡𑐫𑐵𑐔𑑂𑐰𑐣। 𑐕𑐣𑑂𑐴𑐸 𑐕𑐩𑑂𑐴 𑐣𑐶𑐩𑑂𑐴 𑐨𑐶𑐎𑑂𑐲𑐸𑐞𑐷𑐟𑐫𑑂𑐳𑑄 𑐠𑑅 𑐐𑐸𑐬𑐸𑐩𑐵𑑄 𑐨𑐶𑐎𑑂𑐲𑐸𑐞𑐷𑐫𑐵 𑐳𑐩𑑂𑐩𑐵𑐣𑐫𑑂 𑐀𑐣 𑐕𑐐𑐹 𑐔𑐶𑐎𑐶𑐔𑐵𑐢𑑄𑐐𑐸 𑐩𑐹𑐬𑑂𑐟𑐶 𑐡𑐫𑐾𑐎𑐮, 𑐀𑐮𑐾 𑐄𑐐𑐸 𑐗𑑂𑐰𑐮𑐫𑑂 𑐟𑑅𑐳𑐮𑑄 𑐖𑑂𑐫𑐵 𑐫𑐵𑐟। 𑐨𑐶𑐎𑑂𑐲𑐸𑐞𑐷𑐟𑐫𑑂𑐐𑐸 𑐟𑑅𑐳𑐮𑑄 𑐢𑑂𑐫𑐵𑐣 𑐫𑐵𑐫𑐾 𑐩𑐦𑐫𑐵 𑐟𑑄 𑐔𑐵𑐳𑐾𑑄 𑐎𑐥𑑂𑐥𑐶𑐚𑐎𑑄 𑐩𑐹𑐬𑑂𑐟𑐶 𑐳𑑂𑐫𑑄𑐎𑐵𑐧𑐶𑐮, 𑐐𑐸𑐎𑐶𑑄 𑐨𑐶𑐎𑑂𑐲𑐸𑐞𑐷𑐟𑐫𑑂𑐟 𑐟𑐳𑐎𑑄 𑐟𑑄 𑐔𑐵𑐫𑐾𑐎𑐮 । 𑐮𑐶𑐥𑐵 𑐎𑐥𑑂𑐥𑐶𑐚𑐎𑐫𑐵𑐟 𑐳𑑂𑐫𑐵𑐫𑐾𑐐𑐸 𑐎𑐸𑐟𑑅𑐫𑐵 𑐗𑑂𑐰𑐮𑐫𑑂 𑐂𑐩𑐶𑐳𑑄 𑐰𑐫𑐵𑐐𑐸 𑐎𑑀𑐛𑐵𑐫𑐵𑐟 𑐧𑐡𑐮𑐵𑐫𑐵 𑐎𑐠𑑄 𑐳𑑂𑐫𑑄𑐎𑐵𑐧𑐶𑐮 । 𑐟𑐬 𑐎𑐥𑑂𑐥𑐶𑐚𑐎𑐫𑐵𑐟 𑐳𑑂𑐫𑐵𑐫𑐾𑐟 𑐎𑐸𑐟𑑅 𑐫𑐵𑑅𑐐𑐸 𑐠𑑂𑐰 𑐏𑑃 𑐄𑐥𑐵𑐮𑐶𑑄 𑐣𑑂𑐴𑐵𑐥𑐵 𑐴𑐾 𑐳𑐷𑐎𑐵 𑐎𑐥𑑂𑐥𑐶𑐚𑐎𑐫𑐵𑐟 𑐩𑐾𑐠𑐵𑐫𑑂 𑐧𑐶𑐳𑑂𑐫𑐸𑑄 𑐰𑐣𑐾𑐟 𑐐𑑂𑐰𑐴𑐵𑐮𑐶 𑐫𑐵𑐟।  𑐎𑐣𑑂𑐴𑐫𑑂 𑐎𑐸𑐣𑑂𑐴𑐸 𑐄𑐥𑐵𑐮𑐷𑐫𑐵𑐟 𑐠𑑅 𑐐𑐸𑐬𑐸𑐫𑐵𑐟 𑐏𑐧𑐬 𑐫𑐵𑑅𑐐𑐸 𑐢𑐵𑐳𑐾𑑄 𑐨𑐶𑐎𑑂𑐲𑐸𑐞𑐷𑐟𑐫𑑂𑐳𑑄 𑐟𑐳𑐎𑑄 𑐩𑑂𑐴𑐸𑐟𑐸 𑐮𑑂𑐴𑐵𑐟। 

### 𑐨𑐶𑐎𑑂𑐲𑐸 𑐀𑐣𑐸𑐱𑐵𑐳𑐣𑐫𑑂 𑐨𑐹𑐩𑐶𑐎𑐵
alt=Monk in black robes looking at the sky with hands held up|left|thumb| 𑐄𑐥𑐵𑐮𑐶, 𑐩𑐸𑐣𑐵𑐎𑐵𑐟𑐵 𑐱𑐶𑐎𑑀𑐫𑐵 𑐰𑐸𑐜𑐧𑑂𑐮𑐎 𑐥𑑂𑐬𑐶𑐣𑑂𑐚, 𑐩𑐹𑐮𑐟𑑅 𑑑𑑙𑑓𑑙𑐳
𑐳𑐎𑐮 𑐧𑐸𑐡𑑂𑐢 𑐳𑑄𑐑𑐫𑐵 𑐳𑐵𑐴𑐶𑐟𑑂𑐫𑐫𑑂 𑐄𑐥𑐵𑐮𑐶𑐫𑐵𑐟 *𑐰𑐶𑐣𑐫* 𑐰 *𑐥𑐵𑐟𑐶𑐩𑑀𑐎𑑂𑐏* 𑐫𑐵 𑐰𑐶𑐱𑐾𑐲𑐖𑑂𑐘𑐫𑐵 𑐬𑐸𑐥𑐫𑑂 𑐔𑐶𑐟𑑂𑐬𑐶𑐟 𑐫𑐵𑐣𑐵𑐟𑑅𑐐𑐸 𑐡𑐸,  𑐐𑐸𑐎𑐶𑐫𑐵 𑐣𑐶𑑄𑐟𑐶𑑄 𑐧𑐸𑐡𑑂𑐢𑑄 𑐰𑐫𑑂𑐎𑑅𑐫𑐵𑐟 𑐰𑐶𑐣𑐫 𑐮𑐸𑐩𑑄𑐎𑐷𑐥𑐶𑑄 𑐩𑐢𑑂𑐫𑐾 𑐀𑐐𑑂𑐬𑐞𑐷 𑐑𑑀𑐲𑐞𑐵 𑐫𑐵𑐣𑐵𑐡𑐶𑐮।   𑐀𑐟𑑅 𑐰𑐫𑑂𑐎𑑅𑐫𑐵𑐟 𑐀𑐣𑐸𑐱𑐵𑐳𑐣𑐫𑐵 𑐨𑐞𑑂𑐜𑐵𑐬 𑐰𑐵 "𑐰𑐶𑐣𑐫 𑐀𑐐𑑂𑐐𑐣𑐶𑐎𑑂𑐏𑐶𑐟𑑂𑐟𑑀"𑐫𑐵 𑐣𑐵𑑄 𑐧𑐶𑐫𑐵𑐟𑑅𑐐𑐸 𑐡𑐸।  𑐕𑐸𑑄 𑐳𑑄𑐑𑐫𑑂 𑐰𑐫𑑂𑐎𑑅𑐫𑐵𑐟 *𑐧𑑀𑐢𑐶𑐳𑐟𑑂𑐟𑑂𑐰* 𑐫𑐵 𑐱𑐷𑐮𑐫𑐵 𑐰𑐶𑐱𑐾𑐲𑐖𑑂𑐘𑐫𑐵 𑐬𑐸𑐥𑐫𑑂 𑐣𑑄 𑐎𑐫𑐵𑐟𑑅𑐐𑐸 𑐡𑐸।  𑑕𑐐𑐸 𑐱𑐟𑐵𑐧𑑂𑐡𑐷𑐫𑐵 𑐚𑐶𑐥𑑂𑐥𑐞𑐷𑐎𑐵𑐬 𑐧𑐸𑐡𑑂𑐢𑐑𑑀𑐳𑑄 𑐄𑐥𑐵𑐮𑐶𑑄 𑐀𑐣𑐸𑐱𑐵𑐳𑐣𑐵𑐟𑑂𑐩𑐎 𑐰𑐶𑐲𑐫𑐫𑐵 𑐖𑑂𑐫𑐵 𑐫𑐵𑐂𑐥𑐶𑑄 𑐨𑐶𑐎𑑂𑐲𑐸𑐟𑐾𑐐𑐸 𑐣𑐶𑑄𑐟𑐶𑑄 𑐣𑐶𑐬𑑂𑐡𑐾𑐱𑐣 𑐰 𑐰𑑂𑐫𑐵𑐏𑑂𑐫𑐵𑐟𑑂𑐩𑐎 𑐚𑐷𑐎𑐵 𑐡𑐫𑐾𑐎𑐹𑐐𑐸 𑐢𑐫𑐵𑐡𑐶𑐮। 

𑐄𑐥𑐵𑐮𑐶𑐫𑐵𑐟 𑐀𑐣𑐸𑐱𑐵𑐳𑐣𑐫𑐵 𑐀𑐨𑑂𑐫𑐵𑐳𑐫𑑂 𑐎𑐛𑑀𑐬𑐟𑐵𑐫𑐵 𑐣𑐶𑑄𑐟𑐶𑑄 𑐣𑑄 𑐩𑑂𑐴𑐳𑐷𑐎𑐵 𑐡𑐸𑐐𑐸 𑐏𑑅 ।  𑐰𑐫𑑂𑐎𑑅𑐫𑐵 𑐀𑐢𑐷𑐣𑐫𑑂 *𑐰𑐶𑐣𑐫* 𑐀𑐢𑑂𑐫𑐫𑐣 𑐫𑐵𑐫𑐾𑐐𑐸𑐫𑐵𑐟 𑐨𑐶𑐎𑑂𑐲𑐸𑐥𑐶𑐣𑑂𑐳𑑄 𑐐𑐬𑑂𑐰𑐫𑐵 𑐬𑐸𑐥𑐫𑑂 𑐎𑐵𑑅𑐐𑐸 𑐖𑐸𑐫𑐵𑐔𑑂𑐰𑐣।  𑐥𑐱𑑂𑐔𑐵𑐟𑐵𑐥 𑐖𑐸𑐫𑐵𑐔𑑂𑐰𑑄𑐥𑐶𑑄 𑐰 𑐠𑑅𑐟 𑐨𑐶𑑄𑐎𑐾𑐐𑐸 𑐂𑐔𑑂𑐕𑐵 𑐡𑐸𑐥𑐶𑑄 𑐨𑐶𑐎𑑂𑐲𑐸𑐥𑐶𑐣𑑂𑐳𑑄 𑐰𑐫𑑂𑐎𑑅𑐫𑐵 𑐳𑐮𑑂𑐮𑐵𑐴 𑐎𑐵𑐂𑐐𑐸 𑐖𑐸𑐮। 𑐩𑐾𑐩𑐾𑐐𑐸 𑐠𑐵𑐳𑐫𑑂 𑐰𑐶𑐴𑐵𑐬 𑐀𑐣𑐸𑐱𑐵𑐳𑐣𑐫𑐵 𑐎𑐠𑐶𑐟 𑐀𑐥𑐬𑐵𑐢𑐫𑐵𑐟 𑐧𑐶𑐔𑐵𑑅 𑐫𑐵𑐣𑐵𑑅 𑐣𑐶𑐬𑑂𑐞𑐫 𑐫𑐵𑐫𑐾𑐧𑐮𑐫𑑂 𑐄𑐥𑐵𑐮𑐶𑐮𑐶𑐳𑐾 𑐳𑐴𑐮𑐴 𑐫𑐵𑑅𑐐𑐸 𑐔𑐮𑐣 𑐡𑐫𑐵𑐔𑑂𑐰𑐣। 𑐡𑐳𑐸 𑐕𑐩𑑂𑐴 𑐣𑑂𑐴𑐹𑐩𑑂𑐴 𑐨𑐶𑐎𑑂𑐲𑐸𑐞𑐷 𑐥𑑂𑐰𑐵𑐠𑐫𑑂 𑐡𑐹𑐐𑐸 𑐮𑐸𑐫𑐵𑐰𑐮, 𑐀𑐮𑐾 𑐨𑐶𑐎𑑂𑐲𑐸 𑐡𑐾𑐰𑐡𑐟𑑂𑐟𑑄 𑐨𑐶𑐎𑑂𑐲𑐸𑐞𑐷 𑐖𑐸𑐂𑐟 𑐀𑐫𑑀𑐐𑑂𑐫 𑐢𑐎𑐵𑑅 𑐢𑐵𑐮। 𑐟𑐬 𑐧𑐸𑐡𑑂𑐢𑑄 𑐄𑐥𑐵𑐮𑐶𑐫𑐵𑐟 𑐣𑐶𑐎𑑂𑐰𑑅𑐐𑐸 𑐀𑐣𑐸𑐳𑐣𑑂𑐢𑐵𑐣 𑐫𑐵𑐎𑐾𑐧𑐶𑐮, 𑐐𑐸𑐎𑐶𑐫𑐵 𑐗𑑂𑐰𑐮𑐫𑑂 𑐄𑐥𑐵𑐮𑐶𑑄 𑐰𑐶𑐱𑐵𑐏𑐵 𑐰 𑐩𑐾𑐩𑐾𑐥𑐶𑑄 𑐫𑐎𑑂𑐰 𑐁𑐩 𑐩𑐣𑐹𑐟𑐫𑑂𑐐𑐸 𑐐𑑂𑐰𑐵𑐴𑐵𑐮𑐶 𑐎𑐵𑐮𑑅। 𑐀𑐣𑑂𑐟𑐟𑑅 𑐄𑐥𑐵𑐮𑐶𑑄 𑐠𑑂𑐰  𑐮𑐶𑐔𑑂𑐰𑐮𑐫𑑂 𑐠𑑂𑐫𑐣 𑐎𑐶 𑐨𑐶𑐎𑑂𑐲𑐸𑐞𑐷𑐫𑐵𑐟 𑐨𑐶𑐎𑑂𑐲𑐸𑐞𑐷 𑐥𑐡𑐳𑑂𑐠𑐵𑐥𑐣 𑐫𑐵𑐫𑐾 𑐣𑑂𑐴𑑂𑐫𑑅 𑐴𑐾 𑐨𑐵𑑅𑐟𑑄 𑐩𑐔𑐵 𑐥𑑂𑐰𑐵𑐠𑐫𑑂 𑐟𑑅𑐐𑐸 𑐏𑑅, 𑐀𑐠𑐾 𑐖𑐸𑐫𑐵𑑅 𑐨𑐶𑐎𑑂𑐲𑐸𑐞𑐷 𑐣𑐶𑐬𑑂𑐡𑑀𑐲 𑐏𑑅। 𑐠𑑂𑐰 𑐏𑑃𑐫𑑂 𑐧𑐸𑐡𑑂𑐢𑑄 𑐄𑐥𑐵𑐮𑐶𑑄 𑐧𑐵𑑄𑐮𑐵𑐎 𑐧𑐶𑐔𑐵𑑅 𑐫𑐵𑑅𑐐𑐸𑐮𑐶𑑄 𑐮𑐶𑐥𑐵 𑐄𑐥𑐵𑐮𑐶𑐫𑐵 𑐥𑑂𑐬𑐱𑑄𑐳𑐵 𑐫𑐵𑐣𑐵𑐧𑐶𑐖𑑂𑐫𑐵𑐟। 

𑐄𑐥𑐵𑐮𑐶𑑄 𑐣𑐶𑐬𑑂𑐞𑐫 𑐫𑐵𑑅𑐐𑐸 𑐩𑐾𑐩𑐾𑐐𑐸 𑐄𑐮𑑂𑐮𑐾𑐏𑐣𑐷𑐫 𑐥𑑂𑐬𑐎𑐬𑐞𑐫𑑂 𑐨𑐶𑐎𑑂𑐲𑐸 𑐨𑐬𑐸𑐎𑐔𑑂𑐕 𑐰 𑐀𑐖𑑂𑐖𑐸𑐎𑐫𑐵 𑐥𑑂𑐬𑐎𑐬𑐞 𑐡𑐸। 𑐨𑐬𑐸𑐎𑐔𑑂𑐕𑑄 𑐄𑐥𑐵𑐮𑐶𑐮𑐶𑐳𑐾 𑐩𑐶𑐳𑐵𑐮𑐶𑐳𑐾 𑐫𑑁𑐣 𑐳𑐩𑑂𑐥𑐬𑑂𑐎𑐫𑑂 𑐰𑐫𑐾𑐐𑐸 𑐩𑑂𑐴𑐐𑐳 𑐏𑑄𑐎𑐾𑐐𑐸 𑐢𑐂𑐐𑐸 𑐔𑐷𑐧𑐬 𑐟𑑂𑐰𑐟𑐾𑐩𑐵𑑅𑐐𑐸 𑐀𑐥𑐬𑐵𑐢 𑐏𑑅 𑐮𑐵 𑐢𑐎𑐵𑑅 𑐣𑑂𑐫𑐣𑑅, 𑐀𑐮𑐾 𑐄𑐥𑐵𑐮𑐶𑑄 𑐀𑐠𑐾 𑐩𑐏𑐸 𑐢𑐎𑐵𑑅 𑐢𑐫𑐵𑐡𑐷𑐮। 𑐨𑐶𑐎𑑂𑐲𑐸 𑐀𑐖𑑂𑐖𑐸𑐎𑐫𑐵 𑐖𑐐𑑂𑐐𑐵 𑐰𑐶𑐰𑐵𑐡𑐫𑐵 𑐧𑐵𑐬𑐾𑐫𑑂 𑐰𑐫𑑂𑐎𑐮𑑄 𑐣𑐶𑐬𑑂𑐞𑐫 𑐫𑐵𑑅𑐐𑐸 𑐏𑑅। [ 𑑒𑑙 ] 𑐕𑐩𑑂𑐴 𑐟𑑅𑐩𑐶 𑐕𑐾𑑃𑐠𑐸𑐰𑐵𑑅𑐫𑐵𑐟 𑐠𑑅𑐐𑐸 𑐳𑐩𑑂𑐥𑐟𑑂𑐟𑐶 𑐳𑐸𑐫𑐵𑐟 𑐧𑐷𑐐𑐸 𑐢𑐂𑐐𑐸 𑐏𑑃𑐫𑑂 𑐳𑐣𑑂𑐡𑐾𑐴 𑐖𑐸𑐮। 𑐰𑐫𑑂𑐎𑑅𑐫𑐵 𑐕𑐩𑑂𑐴 𑐥𑐸𑐞𑑂𑐫𑐰𑐵𑐣 𑐎𑐵𑐫𑑂𑐔𑐵 𑐰 𑐠𑑅 𑐴𑐾 𑐎𑐵𑐫𑑂 𑐡𑐫𑐵𑐔𑑂𑐰𑐣। 𑐰𑐫𑑂𑐎𑐮𑑄 𑐀𑐖𑑂𑐖𑐸𑐎𑐵𑐫𑐵𑐟 𑐣𑐶𑐩𑑂𑐴 𑐩𑐢𑑂𑐫𑐾 𑐡𑐎𑐮𑐫𑑂 𑐀𑐥𑑂𑐰𑑅 𑐰𑐶𑐱𑑂𑐰𑐵𑐳 𑐡𑐸𑐩𑑂𑐴 𑐩𑐣𑐹𑐫𑐵𑐟 𑐳𑑅𑐟𑐾𑐟 𑐢𑐵𑐮  𑐀𑐖𑑂𑐖𑐸𑐎𑑄 𑐎𑐵𑐫𑑂𑐔𑐵𑐟𑐵𑐟 𑐳𑑅𑐟𑐮। 𑐠𑑂𑐰 𑐣𑐶𑐬𑑂𑐞𑐫𑑄 𑐟𑑄 𑐔𑐵𑐫𑐵𑑅 𑐎𑐵𑐫𑑂 𑐣𑑄 𑐀𑐖𑑂𑐖𑐸𑐎𑐫𑐵𑐟 𑐥𑐎𑑂𑐲𑐥𑐵𑐟𑐫𑐵 𑐡𑑂𑐰𑐥𑑄 𑐧𑐶𑐫𑐵𑑅 𑐨𑐶𑐎𑑂𑐲𑐸 𑐁𑐣𑐣𑑂𑐡𑐫𑐵𑐠𑐵𑐫𑑂 𑐰𑐣। 𑐁𑐣𑐣𑑂𑐡𑑄 𑐀𑐖𑑂𑐖𑐸𑐎𑐫𑐵 𑐣𑐶𑐬𑑂𑐞𑐫𑐣𑐵𑐥 𑐀𑐳𑐴𑐩𑐟𑐶 𑐥𑑂𑐰𑑄𑐎𑐮, 𑐎𑐵𑐫𑑂𑐫𑐵𑐟 𑐀𑐥𑑂𑐰 𑐴𑐎𑐡𑐵𑐬 𑐄𑐟𑑂𑐟𑐬𑐵𑐢𑐶𑐎𑐵𑐬𑐷𑐫𑐵 𑐬𑐸𑐥𑐫𑑂 𑐣𑑂𑐫𑐵𑐫 𑐖𑐸𑐂𑐩𑐵𑑅𑐐𑐸 𑐢𑐫𑐵𑐡𑐶𑐮। 𑐠𑑂𑐰 𑐣𑐵𑐥𑑄 𑐎𑐵𑐫𑑂𑐫𑐵𑐟 𑐀𑐖𑑂𑐖𑐸𑐎 "𑐢𑐵𑐠𑐾𑑄𑐩𑑂𑐴 𑐨𑐶𑐎𑑂𑐲𑐸" 𑐩𑐏𑐸 𑐰 𑐡𑑂𑐰𑐥𑑄 𑐧𑐷𑐐𑐸 𑐖𑐵𑐫𑐖 𑐏𑑅𑐐𑐸 𑐰𑐶𑐱𑑂𑐰𑐵𑐳 𑐖𑐸𑐮। 𑐟𑐬 𑐄𑐥𑐵𑐮𑐶 𑐠𑑂𑐰 𑐩𑐸𑐡𑑂𑐡𑐵𑐫𑑂 𑐰𑐫𑐾𑐰𑑄 𑐀𑐖𑑂𑐖𑐸𑐎𑐫𑐵 𑐥𑐎𑑂𑐲𑐫𑑂 𑐦𑐿𑐳𑐮𑐵 𑐫𑐵𑐟। 𑐰𑐫𑑂𑐎𑐮𑑄 𑐁𑐣𑐣𑑂𑐡𑐫𑐵𑐟 𑐢𑐫𑐵𑐡𑐷𑐮 𑐎𑐶 𑐳𑐵𑐢𑐵𑐬𑐞 𑐩𑐣𑐹𑑄 𑐨𑐶𑐎𑑂𑐲𑐸𑐫𑐵𑐟 𑐠𑑅𑐐𑐸 𑐕𑐾𑑃𑐫𑑂 𑐳𑑅𑐟𑐾𑐐𑐸 𑐖𑑂𑐫𑐵𑑄 𑐨𑐶𑐎𑑂𑐲𑐸 𑐀𑐣𑐸𑐱𑐵𑐳𑐣𑐫𑐵𑐟 𑐟𑑂𑐰𑐵𑑅𑐠𑐮𑐷 𑐩𑐏𑐸 । [ 𑑓𑑐 ] 𑐀𑐣𑑂𑐟𑐟𑑅 𑐁𑐣𑐣𑑂𑐡𑑄 𑐄𑐥𑐵𑐮𑐶𑐮𑐶𑐳𑐾 𑐳𑐴𑐩𑐟𑐶 𑐥𑑂𑐰𑑄𑐎𑐮।   𑐠𑐣 𑐣𑑄 𑐧𑐸𑐡𑑂𑐢𑑄 𑐄𑐥𑐵𑐮𑐶𑑄 𑐩𑐸𑐡𑑂𑐡𑐵 𑐳𑑄𑐔𑐵𑐮𑐣 𑐫𑐵𑑅𑐐𑐸𑐫𑐵 𑐥𑑂𑐬𑐱𑑄𑐳𑐵 𑐫𑐵𑐣𑐵𑐧𑐶𑐖𑑂𑐫𑐵𑑅𑐐𑐸 𑐡𑐸 ।  𑐎𑐵𑐣𑐹𑐣 𑐰𑐶𑐡𑑂𑐰𑐵𑐣 𑐊𑐣𑑂𑐜𑑂𑐬𑐫𑐹 𑐴𑐎𑑂𑐳𑐮𑐷𑑄 𑐄𑐥𑐵𑐮𑐷𑑄 𑐠𑑂𑐰 𑐩𑐸𑐡𑑂𑐡𑐵𑐫𑑂 𑐫𑐵𑑅𑐐𑐸 𑐦𑐿𑐳𑐮𑐵𑑄 𑐨𑐶𑐎𑑂𑐲𑐸𑐟𑐫𑑂𑐟 𑐴𑐮𑐶𑑄𑐮𑐶𑐳𑐾 𑐣𑐿𑐟𑐶𑐎 𑐳𑑂𑐟𑐬𑐫𑑂 𑐳𑑄𑐮𑐐𑑂𑐣 𑐖𑐸𑐂𑐟 𑐀𑐣𑐸𑐩𑐟𑐶 𑐧𑑂𑐫𑐹𑐐𑐸 𑐚𑐶𑐥𑑂𑐥𑐞𑐷 𑐫𑐵𑑅𑐐𑐸 𑐡𑐸, 𑐖𑐧𑐎𑐶 𑐁𑐣𑐣𑑂𑐡𑐫𑐵 𑐦𑐿𑐳𑐮𑐵𑑄 𑐀𑐠𑐾 𑐩𑐫𑐵𑑅। 

### 𑐣𑑂𑐴𑐵𑐥𑐵𑑄𑐐𑐸 𑐳𑑄𑐐𑐵𑐫𑐣𑐵 𑐰 𑐩𑐺𑐟𑑂𑐫𑐸
[किपा:Nava_Jetavana_Temple_-_Shravasti_-_013_First_Council_at_Rajagaha_(9241729223).jpg|alt=Mural painting with many monks sitting in a cave, one of them seated on a bench|thumb| 𑐣𑑂𑐴𑐵𑐥𑐵𑑄𑐐𑐸 𑐳𑑄𑐐𑐵𑐫𑐣𑐵। 𑐣𑐰 𑐖𑐾𑐠𑐰𑐣 𑐡𑐾𑐐𑑅, 𑐖𑐾𑐠𑐰𑐣 𑐥𑐵𑐬𑑂𑐎, 𑐄𑐟𑑂𑐟𑐬 𑐥𑑂𑐬𑐡𑐾𑐱, 𑐨𑐵𑐬𑐟𑐫𑑂 𑐀𑑄𑐐𑑅𑐎𑐶𑐥𑐵, 𑑒𑑐𑐐𑐹 𑐱𑐟𑐵𑐧𑑂𑐡𑐷𑐫𑐵 𑐀𑐣𑑂𑐟𑑂𑐫]]
𑐰𑑄𑐱𑐵𑐰𑐮𑐷 𑐎𑐠𑑄 𑐄𑐥𑐵𑐮𑐷 𑐣𑑂𑐴𑐵𑐥𑐵𑑄𑐐𑐸 𑐳𑑄𑐐𑐵𑐫𑐣𑐵𑐫𑐵 𑐂𑐮𑐫𑑂 𑐥𑐷-𑐣𑑂𑐫𑐵 𑐡𑑃 𑐡𑐫𑐵𑐔𑑂𑐰𑐣  ।  𑐳𑑄𑐐𑐵𑐫𑐣𑐫𑑂 𑐄𑐥𑐵𑐮𑐷𑐫𑐵𑐟 𑐨𑐶𑐎𑑂𑐲𑐸 𑐰 𑐨𑐶𑐎𑑂𑐲𑐸𑐞𑐷𑐟𑐾𑐐𑐸 *𑐰𑐶𑐣𑐫* 𑐰 *𑐥𑐵𑐟𑐶𑐩𑑀𑐎𑑂𑐏* 𑐥𑐵𑐛 𑐫𑐵𑐫𑐾𑐐𑐸 𑐁𑐐𑑂𑐬𑐴 𑐖𑐸𑐮 [ 𑑓𑑗 ], 𑐰 𑐄𑐎𑐶𑐫𑐵 𑐁𑐢𑐵𑐬𑐫𑑂 𑐰𑐶𑐣𑐫𑐥𑐶𑐚𑐎 (𑐨𑐶𑐎𑑂𑐲𑐸 𑐀𑐣𑐸𑐱𑐵𑐳𑐣𑐫𑐵 𑐐𑑂𑐬𑐣𑑂𑐠 𑐳𑑄𑐐𑑂𑐬𑐴) 𑐳𑑄𑐎𑐮𑐣 𑐫𑐵𑐟।  𑐰𑐶𑐱𑐾𑐲 𑐫𑐵𑐣𑐵𑑅 𑐧𑐸𑐡𑑂𑐢𑑄 𑐖𑐵𑐬𑐷 𑐫𑐵𑑅𑐐𑐸 𑐥𑑂𑐬𑐟𑑂𑐫𑐾𑐎 𑐣𑐶𑐫𑐩 𑐕𑐸 𑐧𑐵𑐬𑐾 𑐏𑑅, 𑐐𑐣 𑐖𑐵𑐬𑐷 𑐖𑐹𑐐𑐸 𑐏𑑅, 𑐳𑐸𑐫𑐵 𑐳𑐩𑑂𑐧𑐣𑑂𑐢𑐫𑑂, 𑐣𑐶𑐫𑐩𑐫𑐵 𑐣𑐶𑐬𑑂𑐩𑐵𑐞, 𑐐𑑁𑐞 𑐣𑐶𑐫𑐩𑐟𑐾𑐐𑐸 𑐄𑐟𑑂𑐥𑐟𑑂𑐟𑐶, 𑐐𑐸𑐐𑐸 𑐱𑐬𑑂𑐟𑐫𑑂 𑐣𑐶𑐫𑐩 𑐳𑑂𑐫𑑄𑐎𑐾 𑐕𑐶𑑄 𑐢𑐎𑐵𑑅 𑐄𑐥𑐵𑐮𑐶𑐫𑐵𑐟 𑐣𑑂𑐫𑑄𑐐𑐸 𑐏𑑅।  𑐥𑑂𑐬𑐠𑐩 𑐳𑑄𑐐𑐵𑐫𑐣𑐵𑐫𑐵 𑐩𑐴𑐵𑐳𑑄𑐑𑐶𑐎 𑐰𑐶𑐰𑐬𑐞 𑐎𑐠𑑄 𑐧𑐸𑐡𑑂𑐢𑐫𑐵 𑐱𑐶𑐲𑑂𑐫 𑐁𑐣𑐣𑑂𑐡𑐫𑐵𑐟 𑐐𑐮𑐟 𑐖𑑂𑐫𑐵𑐫𑐵 𑐫𑐎𑑂𑐰 𑐀𑐥𑐬𑐵𑐢𑐫𑐵 𑐡𑑂𑐰𑐥𑑄 𑐧𑐶𑐄𑐩𑑂𑐴 𑐄𑐥𑐵𑐮𑐶 𑐴𑐾 𑐏𑑅 । [ 𑑔𑑐 ]

𑐄𑐥𑐵𑐮𑐶𑐫𑐵 𑐫𑐎𑑂𑐰 𑐱𑐶𑐲𑑂𑐫𑐟 𑐡𑐸 𑐰 𑐂𑐩𑐶𑐟 *𑐳𑐟𑑂𑐟𑐬𑐳𑐰𑐐𑑂𑐐𑐶𑐫𑐵* 𑐢𑐵𑐂।  𑐄𑐥𑐵𑐮𑐶 𑐰 𑐰𑐫𑑂𑐎𑑅𑐫𑐵 𑐱𑐶𑐲𑑂𑐫𑐟𑐫𑑂𑐟 𑐨𑐶𑐎𑑂𑐲𑐸 𑐀𑐣𑐸𑐱𑐵𑐳𑐣𑐫𑐵 𑐳𑑄𑐐𑑂𑐬𑐴𑐫𑐵 𑐬𑐎𑑂𑐲𑐵 𑐰 𑐥𑐵𑐛𑐫𑐵 𑐖𑐶𑐩𑑂𑐩𑐵 𑐧𑐶𑐫𑐵𑐟𑑅𑐐𑐸 𑐡𑐸।  𑐧𑐸𑐡𑑂𑐢𑐫𑐵 𑐥𑐬𑐶𑐣𑐶𑐬𑑂𑐰𑐵𑐞𑐫𑐵 𑐗𑐶𑑄𑐏𑐸𑐡𑑃 𑐮𑐶𑐥𑐵 𑐄𑐥𑐵𑐮𑐶𑑄 𑐡𑐵𑐳𑐎 𑐣𑐵𑑄𑐫𑐵𑐩𑑂𑐴 𑐕𑐩𑑂𑐴 𑐱𑐶𑐲𑑂𑐫𑐫𑐵𑐟 𑐠𑑅𑐐𑐸 𑐄𑐟𑑂𑐟𑐬𑐵𑐢𑐶𑐎𑐵𑐬𑐷 𑐑𑑀𑐲𑐶𑐟 𑐫𑐵𑐟, 𑐐𑐸𑐩𑑂𑐴 𑐰𑐶𑐴𑐵𑐬 𑐀𑐣𑐸𑐱𑐵𑐳𑐣𑐫𑑂 𑐰𑐫𑑂𑐎𑑅𑐫𑐵𑐐𑐸 𑐄𑐟𑑂𑐟𑐬𑐵𑐢𑐶𑐎𑐵𑐬𑐷 𑐖𑐸𑐮। 𑐮𑐶𑐥𑐵𑑄𑐐𑐸 𑐥𑐵𑐮𑐶 𑐐𑑂𑐬𑐣𑑂𑐠 *𑐡𑐶𑐥𑐰𑑄𑐱𑐫𑐵* 𑐎𑐠𑑄 𑐄𑐥𑐵𑐮𑐶 𑐣𑑂𑐴𑐾-𑐥𑑂𑐫𑐡𑑃 𑐡𑐹𑐧𑐮𑐫𑑂 𑐩𑐡𑐫𑐵𑐡𑐶𑐮। 

## 𑐥𑑂𑐬𑐨𑐵𑐰
𑐄𑐥𑐵𑐮𑐶 𑐥𑑂𑐬𑐵𑐔𑐷𑐣 𑐰 𑐩𑐢𑑂𑐫𑐎𑐵𑐮𑐷𑐣 𑐨𑐵𑐬𑐟𑐫𑑂 𑐥𑐹𑐖𑐵𑐫𑐵 𑐎𑐾𑐣𑑂𑐡𑑂𑐬 𑐏 𑐰 *𑐰𑐶𑐣𑐫𑐫𑑂* 𑐰𑐶𑐱𑐾𑐲𑐖𑑂𑐘𑐟𑐵 𑐡𑐸𑐥𑐶𑑄 𑐨𑐶𑐎𑑂𑐲𑐸𑐟𑐾𑐐𑐸 "𑐳𑑄𑐬𑐎𑑂𑐲𑐎 𑐳𑐣𑑂𑐟"𑐫𑐵 𑐬𑐸𑐥𑐫𑑂 𑐎𑐵𑐫𑐾𑐐𑐸 𑐫𑐵।   𑐰𑐫𑑂𑐎𑑅 𑑘 𑐩𑑂𑐴 𑐥𑑂𑐬𑐧𑐸𑐡𑑂𑐢 𑐱𑐶𑐲𑑂𑐫𑐟 𑐩𑐢𑑂𑐫𑐾 𑐕𑐩𑑂𑐴 𑐏, 𑐰 𑐧𑐬𑑂𑐩𑐵𑐫𑐵 𑐠𑐷𑐠𑐷 𑐣𑐏𑐫𑑂 𑐰𑐫𑑂𑐎𑑅𑐫𑐵𑐟 𑐴𑐣𑐶।  
[किपा:Mahāvihāra_on_1890_map_of_Anuradhapura.svg|alt=Map of Anurudhapura, the city that included the Mahvihara|thumb| 𑐕𑐩𑑂𑐴 𑐧𑐾𑐮𑐵𑐫𑐟𑐷 𑐣𑐶𑐖𑐵𑐩𑐟𑐷 𑐎𑐬𑑂𑐩𑐔𑐵𑐬𑐷𑑄 𑐔𑑂𑐰𑐫𑐵𑐟𑑅𑐐𑐸 𑐩𑐴𑐵𑐰𑐶𑐴𑐵𑐬𑐫𑐵 𑐋𑐟𑐶𑐴𑐵𑐳𑐶𑐎 𑐠𑐵𑐫𑑂 𑐎𑑂𑐫𑐣𑐵𑐟𑑅𑐐𑐸 𑑑𑑘𑑙𑑐 𑐫𑐵 𑐣𑐎𑑂𑐳𑐵]]
𑐫𑐎𑑂𑐰 𑐰𑐶𑐡𑑂𑐰𑐵𑐣𑐟𑐾𑐳𑑄 𑐧𑐸𑐡𑑂𑐢 𑐢𑐬𑑂𑐩𑐫𑐵 𑐥𑑂𑐬𑐵𑐬𑐩𑑂𑐨𑐶𑐎 𑐐𑑂𑐬𑐣𑑂𑐠𑐫𑑂 𑐧𑐸𑐡𑑂𑐢𑐫𑐵 𑐕𑐸𑑄 𑐱𑐶𑐲𑑂𑐫𑐟𑐾𑐐𑐸 𑐥𑑂𑐬𑐩𑐸𑐏𑐟𑐵𑑄 𑐐𑑂𑐬𑐣𑑂𑐠 𑐔𑑂𑐰𑐩𑐶𑐟𑐾𑐐𑐸 𑐥𑑂𑐬𑐵𑐠𑐩𑐶𑐎𑐟𑐵 𑐎𑑂𑐫𑐣𑐶𑐐𑐸 𑐟𑐬𑑂𑐎 𑐟𑑅𑐐𑐸 𑐡𑐸। 𑐧𑑁𑐡𑑂𑐢𑐱𑐵𑐳𑑂𑐟𑑂𑐬𑐷 𑐖𑐷𑐣 𑐥𑑂𑐬𑐖𑐶𑐮𑐸𑐳𑑂𑐎𑐷𑐫𑐵 𑐟𑐬𑑂𑐎 𑐡𑐸 𑐎𑐶 𑐥𑐵𑐮𑐶 𑐐𑑂𑐬𑐣𑑂𑐠𑐫𑑂 𑐄𑐥𑐵𑐮𑐶𑐫𑐵 𑐥𑑂𑐬𑐩𑐸𑐏𑐟𑐵 𑐳𑑂𑐠𑐰𑐷𑐬𑐰𑐵𑐡𑐶𑐣𑐟𑐾𑐳𑑄 𑐳𑐹𑐟𑑂𑐬 𑐳𑑂𑐰𑐫𑐵 *𑐰𑐶𑐣𑐫𑐫𑐵𑐟* 𑐥𑑂𑐬𑐵𑐠𑐩𑐶𑐎𑐟𑐵 𑐧𑐶𑐫𑐵𑐔𑑂𑐰𑑄𑐐𑐸 𑐏𑑃𑐫𑐵 𑐳𑑄𑐎𑐾𑐟 𑐏, 𑐢𑐵𑑅𑐳𑐵 𑐩𑐸𑐮𑐳𑐬𑑂𑐰𑐵𑐳𑑂𑐟𑐶𑐰𑐵𑐡 𑐐𑑂𑐬𑐣𑑂𑐠𑐫𑑂 𑐁𑐣𑐣𑑂𑐡𑐫𑐵 𑐥𑑂𑐬𑐩𑐸𑐏𑐟𑐵𑐫𑑂 𑐟𑑅𑐐𑐸 𑐂𑐩𑐶𑐐𑐸 𑐳𑐹𑐟𑑂𑐬𑐫𑐵𑐟 *𑐰𑐶𑐣𑐫*  𑐳𑑂𑐰𑐫𑐵 𑐥𑑂𑐬𑐵𑐠𑐩𑐶𑐎𑐟𑐵 𑐧𑐶𑐫𑐵𑐔𑑂𑐰𑑄𑐐𑐸𑐫𑐵 𑐳𑑄𑐎𑐾𑐟 𑐏।   𑐐𑑂𑐬𑐣𑑂𑐠 𑐔𑑂𑐰𑐩𑐶𑐥𑐶𑐣𑐶𑐐𑐸 𑐠𑑂𑐰 𑐥𑑂𑐬𑐵𑐠𑐩𑐶𑐎𑐟𑐵𑑄 𑐁𑐣𑐣𑑂𑐡𑑄 𑐄𑐥𑐵𑐮𑐶𑐫𑐵𑐟 𑐐𑐸𑐎𑐠𑑄 𑐳𑐩𑑂𑐧𑑀𑐢𑐣 𑐫𑐵𑐂 𑐢𑐂𑐐𑐸 𑐏𑑃𑐫𑑂 𑐣𑑄 𑐮𑐶𑐔𑑂𑐰𑑅 𑐮𑐵𑐎𑐹𑐐𑐸 𑐡𑐸 । 𑐫𑐎𑑂𑐰 𑐥𑑂𑐬𑐵𑐬𑐩𑑂𑐨𑐶𑐎 𑐳𑐹𑐟𑑂𑐬𑐫𑑂 𑐄𑐥𑐵𑐮𑐷𑐫𑐵 𑐨𑐹𑐩𑐶𑐎𑐵 𑐩𑑂𑐴𑑀 𑐖𑐎𑑂𑐎 𑐰𑐵 𑐕𑐸𑑄 𑐴𑐾 𑐩𑐡𑐸, 𑐰 𑐫𑐎𑑂𑐰 𑐥𑑂𑐬𑐵𑐬𑐩𑑂𑐨𑐶𑐎 𑐩𑐴𑐟𑑂𑐟𑑂𑐰𑐥𑐹𑐬𑑂𑐞 𑐱𑐶𑐲𑑂𑐫𑐟𑐾𑐐𑐸 𑐢𑐮𑐏𑐫𑑂 𑐰𑐫𑑂𑐎𑑅𑐫𑐵 𑐄𑐮𑑂𑐮𑐾𑐏 𑐩𑐡𑐸। 𑐰𑐫𑑂𑐎𑑅𑐫𑐵𑐟 *𑐰𑐶𑐣𑐫-𑐥𑐶𑐚𑐎𑐫𑑂* 𑐢𑐵𑑅𑐳𑐵 𑐫𑐎𑑂𑐰 𑐄𑐮𑑂𑐮𑐾𑐏 𑐫𑐵𑐣𑐵𑐟𑑅𑐐𑐸 𑐡𑐸, 𑐐𑐸𑐎𑐶𑐮𑐶𑑄 𑐠𑑂𑐰 𑐏𑑃𑐫𑐵𑐟 𑐥𑑂𑐬𑐩𑐵𑐞𑐶𑐟 𑐫𑐵𑐂। 𑐧𑐸𑐡𑑂𑐢𑐫𑐵 𑐖𑐷𑐰𑐣𑐫𑐵 𑐀𑐣𑑂𑐟𑑂𑐫𑐮𑐶𑐳𑐾𑑄 𑐄𑐥𑐵𑐮𑐶𑑄 𑐀𑐥𑑂𑐰𑑅 𑐩𑐴𑐟𑑂𑐰𑐥𑐹𑐬𑑂𑐞 𑐨𑐹𑐩𑐶𑐎𑐵 𑐥𑑂𑐬𑐵𑐥𑑂𑐟 𑐫𑐵𑑅𑐐𑐸 𑐏𑐣𑐾𑐡𑐸 ।  𑐥𑑂𑐬𑑂𑐖𑐶𑐮𑐸𑐳𑑂𑐎𑐷𑐫𑐵 𑐳𑐶𑐡𑑂𑐢𑐵𑐣𑑂𑐟, 𑐐𑐸𑐎𑐶𑐫𑐵𑐟 𑐧𑑁𑐡𑑂𑐢𑐱𑐵𑐳𑑂𑐟𑑂𑐬𑐷 𑐁𑐣𑑂𑐡𑑂𑐬𑐾 𑐩𑐶𑐐𑑀𑐚𑑄 𑐀𑐗 𑐰𑐶𑐎𑐵𑐳 𑐫𑐵𑐣𑐵𑐡𑐶𑐮,𑐫𑐵 𑐎𑐠𑑄 𑐩𑐴𑐵𑐎𑐳𑑂𑐳𑐥, 𑐄𑐥𑐵𑐮𑐶 𑐰 𑐀𑐣𑐸𑐬𑐸𑐡𑑂𑐢 𑐥𑑂𑐬𑐵𑐬𑐩𑑂𑐨𑐶𑐎 𑐐𑑂𑐬𑐣𑑂𑐠𑐫𑐵 𑐳𑑄𑐎𑐮𑐣𑐫𑑂 𑐣𑐶𑐐𑐹𑐐𑐸 𑐃𑐫𑐵 𑐕𑐐𑐹 𑐧𑑂𑐰 𑐎𑐠𑑄 (𑑔𑐐𑐸 𑐣𑐶𑐳𑐾𑑄 𑑓𑐐𑐸 𑐱𑐟𑐵𑐧𑑂𑐡𑐷 𑐃𑐳𑐵𑐥𑐹𑐬𑑂𑐰𑐫𑐵 𑐳𑐸𑐬𑐸𑐂) 𑐣𑐿𑐟𑐶𑐎 𑐀𑐣𑐸𑐱𑐵𑐳𑐣𑐫𑑂 𑐧𑑅 𑐧𑐶𑐫𑐵𑐟𑑅𑐐𑐸 𑐡𑐸। 𑐠𑑂𑐰  𑐐𑑂𑐬𑐣𑑂𑐠𑐟 𑐱𑐶𑐲𑑂𑐫𑐣𑐵𑐥 𑐳𑑂𑐰𑐵𑐥𑐹 𑐡𑐹𑐐𑐸 𑐰 𑐰𑐾𑐳𑐵𑐮𑐷 𑐣𑐐𑐬 𑐣𑐵𑐥 𑐳𑑂𑐰𑐵𑐥𑐹 𑐡𑐹𑐐𑐸 𑐐𑑂𑐬𑐣𑑂𑐠 𑐏 । [ 𑐚𑐶𑐥𑑂𑐥𑐞𑐷 𑑒 ] 𑐠𑑂𑐰 𑐃𑐮𑐾 𑐂𑐩𑐶𑐐𑐸 𑐨𑐹𑐩𑐶𑐎𑐵 𑐰 𑐧𑐵𑐏𑑄𑐫𑐵𑐟 𑐀𑐥𑑂𑐰 𑐧𑑅 𑐧𑐶𑐫𑐵𑐟𑑅𑐐𑐸 𑐰 𑐀𑐮𑐒𑑂𑐎𑐺𑐟 𑐫𑐵𑐣𑐵𑐟𑑅𑐐𑐸 𑐡𑐸।  𑐳𑑄𑐑𑐫𑑂 𑐠𑐸𑐐𑐸 𑐨𑐶𑐣𑑂𑐣𑐟𑐵 𑐧𑐸𑐮𑐸𑐴𑐸𑑃 𑐰𑐶𑐎𑐵𑐳 𑐖𑐸𑐮 𑐀𑐮𑐾 𑐃 𑐰𑑄𑐮𑐶𑐳𑐾 𑐥𑐬𑐩𑑂𑐥𑐬𑐵 𑐖𑐸𑐮 । 

𑐄𑐥𑐵𑐮𑐶𑐫𑐵 𑐄𑐟𑑂𑐟𑐬𑐵𑐢𑐶𑐎𑐵𑐬𑐷𑐟𑐾𑐳𑑄 *𑐰𑐶𑐣𑐫𑐢𑐬𑐟*, 𑐰𑐵 '𑐰𑐶𑐣𑐫𑐫𑐵 𑐳𑑄𑐬𑐎𑑂𑐲𑐎' 𑐢𑐵𑑅𑐐𑐸 𑐕𑐐𑐹 𑐳𑑄𑐑 𑐡𑐫𑐾𑐎𑐮।   *𑐰𑐶𑐣𑐫𑐢𑐬𑐟* 𑐠𑐣𑑂𑐫𑐵𑐥𑐶𑑄 𑐨𑐶𑐎𑑂𑐲𑐸𑐥𑐶𑑄 𑐏𑑅 𑐐𑐸𑐩𑑂𑐴𑐾𑐳𑐶𑐫𑐵𑑄 𑐥𑑂𑐬𑐵𑐬𑐩𑑂𑐨𑐶𑐎 𑐧𑑁𑐡𑑂𑐢 𑐐𑑂𑐬𑐣𑑂𑐠𑐫𑑂 𑐰𑐶𑐱𑐾𑐲 𑐫𑐵𑐣𑐵𑑅 *𑐰𑐶𑐣𑐫𑐫𑐵* 𑐳𑐩𑑂𑐧𑐣𑑂𑐢𑐫𑑂 𑐠𑑅𑐐𑐸 𑐥𑑂𑐬𑐨𑐸𑐟𑑂𑐰 𑐰 𑐎𑐛𑑀𑐬𑐟𑐵𑐫𑐵 𑐣𑐶𑑄𑐟𑐶𑑄 𑐣𑐵𑑄𑐖𑐵𑑅 । 𑑔𑐐𑐸–𑑕𑐐𑐸 𑐱𑐟𑐵𑐧𑑂𑐡𑐷𑐫𑐵 𑐳𑐶𑐮𑑀𑐣𑐫𑑂 𑐧𑐸𑐡𑑂𑐢𑐑𑑀𑐳𑐫𑐵 𑐥𑑂𑐬𑐨𑐵𑐰𑑄 𑐄𑐥𑐵𑐮𑐶 𑐰 𑐩𑐾𑐩𑐾𑐥𑐶𑑄 *𑐰𑐶𑐣𑐫𑐢𑐬𑐟* 𑐩𑐴𑐵𑐰𑐶𑐴𑐵𑐬 𑐥𑐬𑐩𑑂𑐥𑐬𑐵𑐫𑐵 𑐕𑐐𑐹 𑐩𑐴𑐟𑑂𑐟𑑂𑐰𑐥𑐹𑐬𑑂𑐞 𑐰𑐶𑐱𑐾𑐲𑐟𑐵𑐫𑐵 𑐬𑐸𑐥𑐫𑑂 𑐳𑑂𑐠𑐵𑐥𑐶𑐟 𑐖𑐸𑐮। *𑐰𑐶𑐣𑐫𑐢𑐬* 𑐳𑑄𑐑𑐫𑐵 𑐠𑑂𑐰 𑐀𑐰𑐢𑐵𑐬𑐞𑐵𑑄 𑐧𑐬𑑂𑐩𑐵𑐫𑐵𑐟 𑐣𑑄 𑐥𑑂𑐬𑐨𑐵𑐰𑐶𑐟 𑐫𑐵𑐟, 𑐰 𑐄𑐔𑐶𑐟 𑐳𑑄𑐑𑐫𑑂 𑐡𑐹𑐥𑐶𑑄 𑐖𑐎𑑂𑐎 *𑐰𑐶𑐣𑐫𑐢𑐬* 𑐖𑐸𑐂𑐦𑐸 𑐢𑐂𑐐𑐸 𑐰𑐶𑐱𑑂𑐰𑐵𑐳 𑐧𑑂𑐰𑐮𑑄𑐎𑐮। 𑐧𑐸𑐮𑐸𑐴𑐸𑑃 𑐧𑐸𑐮𑐸𑐴𑐸𑑃 *𑐰𑐶𑐣𑐫𑐢𑐬𑐫𑐵𑐟* 𑐱𑑂𑐬𑐾𑐲𑑂𑐛 𑐥𑐬𑐩𑑂𑐥𑐬𑐵𑐫𑐵 𑐎𑐠𑑄 𑐳𑑂𑐠𑐵𑐥𑐶𑐟 𑐫𑐵𑐳𑐾𑑄 𑐳𑑂𑐠𑐵𑐣𑐷𑐫 𑐂𑐟𑐶𑐴𑐵𑐳𑐣𑐵𑐥 𑐊𑐎𑐷𑐎𑐺𑐟 𑐖𑐸𑐮। 𑐮𑐶𑐥𑐵 𑐰𑐣𑐵 *𑐰𑐶𑐣𑐫𑐢𑐬* *𑐰𑐶𑐣𑐫𑐫𑐵* 𑐳𑐩𑐳𑑂𑐫𑐵𑐫𑑂 𑐣𑑂𑐫𑐵𑐫 𑐰 𑐩𑐢𑑂𑐫𑐳𑑂𑐠𑐎𑐬𑑂𑐟𑐵𑐫𑐵 𑐍𑐥𑐔𑐵𑐬𑐶𑐎 𑐥𑐡 𑐖𑐸𑐮 । 

𑐄𑐥𑐵𑐮𑐶𑐫𑐵 𑐳𑑄𑐑 𑐂𑐩𑐶𑐐𑐸 𑐃𑐫𑐵 𑐰𑐶𑐢𑐶𑐫𑐵 𑐎𑐵𑐬𑐞𑑄 𑐰𑐶𑐡𑑂𑐰𑐵𑐣𑐟𑐾𑐐𑐸 𑐡𑐠𑐸𑐂 𑐣𑐵𑑄𑐖𑐵𑑅। 𑐠𑑂𑐰 𑐰𑐶𑐢𑐶𑐫𑐵𑐟 𑐁𑐢𑐸𑐣𑐶𑐎 𑐰𑐶𑐡𑑂𑐰𑐵𑐣𑐟𑐾𑐳𑑄 "𑐦𑐸𑐟𑐶 𑐡𑐹𑐐𑐸 𑐀𑐨𑐶𑐮𑐾𑐏"(dotted record)𑐫𑐵 𑐬𑐸𑐥𑐫𑑂 𑐩𑑂𑐴𑐳𑐷𑐎𑐶𑐐𑐸 𑐫𑐵। 𑐔𑐶𑐣𑐶𑐫𑐵𑑃 𑐳𑑂𑐬𑑀𑐟 𑐎𑐠𑑄 𑐄𑐥𑐵𑐮𑐶 𑐰 𑐰𑐫𑑂𑐎𑑅𑐫𑐵 𑐄𑐟𑑂𑐟𑐬𑐵𑐢𑐶𑐎𑐵𑐬𑐷𑐟𑐫𑑂𑐳𑑄 𑐣𑑂𑐴𑐵𑐥𑐵𑑄𑐐𑐸 𑐳𑑄𑐐𑐵𑐫𑐣𑐵 𑐮𑐶𑐥𑐵 𑐡𑑃𑐫𑑂𑐡𑐳𑑄 𑐕𑐐𑐹 𑐴𑐳𑑂𑐟𑐮𑐶𑐏𑐶𑐟 𑐐𑑂𑐬𑐣𑑂𑐠𑐫𑑂 𑐕𑐐𑐹 𑐦𑐸𑐟𑐶 𑐟𑐫𑐾𑐐𑐸 𑐔𑐮𑐣 𑐡𑐫𑐾𑐎𑐮। 𑐳𑑂𑐬𑑀𑐟𑐟𑐾𑐐𑐸 𑐡𑐵𑐧𑐷 𑐎𑐠𑑄 𑐄𑐟𑑂𑐟𑐬𑐵𑐢𑐶𑐎𑐵𑐬𑐷𑐟𑐫𑐾𑐳𑑄 𑐠𑑂𑐰 𑐥𑐬𑐩𑑂𑐥𑐬𑐵𑐫𑐵𑐟 𑐣𑐶𑐬𑐣𑑂𑐟𑐬𑐟𑐵 𑐃. 𑑔𑑘𑑙 𑐟𑐎𑑂𑐎 𑐧𑐶𑐮। 𑐠𑑂𑐰 𑐃𑐮𑐫𑑂 𑐳𑐬𑑂𑐰𑐵𑐳𑑂𑐟𑐶𑐰𑐵𑐡 𑐰𑐶𑐡𑑂𑐰𑐵𑐣 𑐳𑑄𑐑𑐨𑐡𑑂𑐬𑑄 𑐥𑐵𑐞𑑂𑐜𑐸𑐮𑐶𑐥𑐶𑐂 𑐮𑐶𑐥𑐵𑑄𑐐𑐸 𑐦𑐸𑐟𑐶 𑐟𑐮। 𑐠𑑂𑐰 𑐥𑐬𑐩𑑂𑐥𑐬𑐵𑐫𑐵𑐟 𑐕𑐸𑑄 𑐁𑐢𑐸𑐣𑐶𑐎 𑐰𑐶𑐡𑑂𑐰𑐵𑐣𑐟𑐫𑑂𑐳𑑄 𑐧𑐸𑐡𑑂𑐢𑐫𑐵 𑐥𑐬𑐶𑐣𑐶𑐬𑑂𑐰𑐵𑐞 𑐮𑑂𑐫𑐵𑐏𑐵𑐫𑐾𑐟 𑐕𑑂𑐫𑐮𑐵𑐟𑑅𑐐𑐸 𑐡𑐸। 𑐟𑐬 𑐠𑑂𑐰 𑐰𑐶𑐔𑐵𑑅𑐫𑐵𑐟 𑐁𑑅 𑐋𑐟𑐶𑐴𑐵𑐳𑐶𑐎 𑐬𑐸𑐥𑑄 𑐀𑐳𑐩𑑂𑐨𑐰 𑐢𑐎𑐵𑑅 𑐏𑐞𑑂𑐜𑐣 𑐖𑐸𑐂𑐢𑐸𑑄𑐎𑐹𑐐𑐸 𑐡𑐸 । 𑐀𑐗 𑐣𑑄, *𑐰𑐶𑐣𑐫𑐢𑐬𑐟𑐾𑐐𑐸*  𑐟𑐠𑑂𑐫𑐵𑑄𑐎 𑐧𑐸𑐡𑑂𑐢𑐫𑐵 𑐖𑐷𑐰𑐣 𑐰 𑐩𑐺𑐟𑑂𑐫𑐸𑐫𑐵 𑐃𑐫𑐵 𑐳𑐩𑑂𑐧𑐣𑑂𑐢𑐫𑑂 𑐳𑐶𑐡𑑂𑐢𑐵𑐣𑑂𑐟 𑐡𑐫𑐾𑐎𑐾𑐟 𑐕𑑂𑐫𑐾𑐮𑐶𑐐𑐸 𑐫𑐵, 𑐐𑐠𑐾𑐎𑐶 𑐂𑐣𑑂𑐜𑑀𑐮𑑀𑐖𑐶𑐲𑑂𑐚 𑐬𑐶𑐔𑐬𑑂𑐜 𑐐𑑀𑐩𑑂𑐧𑑂𑐬𑐶𑐔𑑄 𑐥𑑂𑐬𑐳𑑂𑐟𑐵𑐰𑐶𑐟 𑐫𑐵𑑅𑐐𑐸 𑐳𑐶𑐡𑑂𑐢𑐵𑐣𑑂𑐟। [ 𑑕𑑖 ]
[किपा:Daoxuan_(Nara_National_Museum).jpg|thumb| 𑐟𑐵𑐌-𑐴𑑂𑐳𑐸𑐁𑐣𑑄 𑐥𑐮𑐶𑐳𑑂𑐠𑐵 𑐫𑐵𑑅𑐐𑐸 𑐔𑐶𑐣𑐶𑐫𑐵𑑃 𑐰𑐶𑐣𑐫 𑐳𑑄𑐑𑑄 𑐠𑑅𑐟 𑐄𑐥𑐵𑐮𑐶𑐫𑐵 𑐰𑑄𑐱𑐫𑐵 𑐣𑐶𑐬𑐣𑑂𑐟𑐬𑐟𑐵𑐫𑐵 𑐬𑐸𑐥𑐫𑑂 𑐥𑐮𑐶𑐳𑑂𑐠𑐵 𑐫𑐵𑑅𑐐𑐸 𑐡𑐸 ( ICP, Nara National Museum )]]
𑐥𑑂𑐬𑐵𑐔𑐷𑐣 𑐨𑐵𑐬𑐟𑐫𑑂 𑐖𑐎 𑐩𑐏𑐸𑐳𑐾𑑄 𑐄𑐥𑐵𑐮𑐶𑐫𑐵 𑐳𑑄𑐑 𑐩𑐾𑐩𑐾𑐐𑐸 𑐠𑐵𑐳𑐫𑑂 𑐣𑑄 𑐡𑐫𑐵𑐔𑑂𑐰𑐣। 𑑗𑐐𑐸 𑐱𑐟𑐵𑐧𑑂𑐡𑐷𑐫𑐵 𑐔𑐷𑐣𑐫𑑂 𑐰𑐶𑐣𑐫 𑐰𑐵 𑐣𑐵𑐣-𑐱𑐵𑐣 𑐳𑑄𑐑𑐫𑐵 𑐥𑐮𑐶𑐳𑑂𑐠𑐵 𑐨𑐶𑐎𑑂𑐲𑐸 𑐎𑐸-𑐴𑑂𑐳𑐶𑐣 𑐰 𑐟𑐵𑐌-𑐴𑑂𑐳𑐸𑐁𑐣 𑐣𑑄 𑐫𑐵𑑅𑐐𑐸 𑐏, 𑐐𑐸𑐎𑐶𑐫𑐵𑐟 𑐄𑐥𑐵𑐮𑐶𑐫𑐵 𑐰𑑄𑐱𑐫𑐵 𑐣𑐶𑐬𑐣𑑂𑐟𑐬𑐟𑐵𑐫𑐵 𑐬𑐸𑐥𑐫𑑂 𑐎𑐵𑐫𑐾𑐐𑐸 𑐫𑐵। 𑐠𑑂𑐰 𑐳𑑄𑐑𑑄 *𑐰𑐶𑐣𑐫𑐫𑐵* 𑐥𑐸𑐣𑑅𑐳𑑂𑐠𑐵𑐥𑐣𑐵 𑐰 𑐥𑑂𑐬𑐔𑐵𑐬 𑐫𑐵𑐫𑐾𑐐𑐸𑐮𑐶 𑐧𑑅 𑐧𑐶𑐫𑐵 𑐣𑐵𑐣𑐎𑐶𑐒𑐫𑐵 𑐥𑐵 𑐴𑑂𑐰𑐵 𑐴𑐶𑐮𑑂𑐳𑐫𑑂 𑐮𑑀𑐎𑑄𑐴𑑂𑐰𑐵𑐟 । 𑐠𑐸𑐎𑐶𑑄 *𑐰𑐶𑐣𑐫* 𑐳𑑂𑐫𑐣𑐾𑐐𑐸 𑐕𑐐𑐹 𑐩𑐵𑐥𑐡𑐞𑑂𑐜 𑐰𑐶𑐎𑐵𑐳 𑐫𑐵𑐟 । 𑐨𑐶𑐎𑑂𑐲𑐸𑐥𑐶𑐣𑑂𑐳𑑄 𑐴𑐵𑐎𑐸𑐐𑐸 𑐰𑐳𑑅 𑐥𑐸𑐣𑐷 𑐀𑐮𑐾 𑐟𑑂𑐬𑐸𑐚𑐶𑐥𑐵𑐏𑐾𑑄 𑐠𑑅𑐟 𑐳𑐸𑐬𑐎𑑂𑐲𑐶𑐟 𑐫𑐵𑐫𑐾𑐐𑐸𑐮𑐶 𑐧𑑅 𑐧𑐷 ।𑐂𑐩𑐶𑐳𑑄 𑐎𑐸-𑐴𑑂𑐳𑐶𑑄 𑐄𑐥𑐵𑐮𑐶𑐫𑐵 𑐥𑐸𑐣𑐬𑑂𑐖𑐣𑑂𑐩 𑐏𑑅 𑐢𑐎𑐵𑑅 𑐰𑐶𑐱𑑂𑐰𑐵𑐳 𑐫𑐵𑐣𑐵𑐟𑑅𑐐𑐸 𑐏𑑅 । [ 𑑕𑑗 ]

### 𑐐𑑂𑐬𑐣𑑂𑐠
𑐥𑐵𑐮𑐶 𑐥𑐬𑐩𑑂𑐥𑐬𑐵𑐫𑑂 𑐀𑐳𑑄𑐏𑑂𑐫 𑐔𑑂𑐰𑐏𑑃𑐫𑑂 𑐧𑐸𑐡𑑂𑐢 𑐰 𑐄𑐥𑐵𑐮𑐶𑑄 𑐨𑐶𑐎𑑂𑐲𑐸 𑐖𑐷𑐰𑐣𑐫𑐵 𑐠𑐷𑐠𑐷 𑐥𑐎𑑂𑐲 𑐡𑐳𑐸: 𑐣𑐶𑐬𑑂𑐞𑐫 𑐰 𑐳𑐨𑐵𑐫𑐵 𑐰𑐿𑐢𑐟𑐵, 𑐔𑐾𑐟𑐵𑐰𑐣𑐷 𑐰 𑐥𑑂𑐬𑑀𑐧𑐾𑐳𑐣 𑐧𑐷𑐐𑐸 𑐰𑑂𑐫𑐰𑐳𑑂𑐠𑐵 𑐣𑐵𑐥𑑄 𑐰𑐶𑐴𑐵𑐬 𑐀𑐣𑐸𑐱𑐵𑐳𑐣 𑐁𑐡𑐶 𑐰𑐶𑐲𑐫𑐫𑑂 𑐏𑑃𑐮𑑂𑐴𑐵𑐧𑐮𑑂𑐴𑐵 𑐫𑐵𑑅𑐐𑐸 𑐏𑑃 𑐎𑐣𑐵𑐟𑑅𑐐𑐸 𑐡𑐸। 𑐠𑐸𑐎𑐶𑐫𑐵 𑐫𑐎𑑂𑐰 𑐀𑑄𑐱 *[[𑐥𑐬𑐶𑐰𑐵𑐬𑐥𑐵𑐮𑐶|𑐥𑐬𑐶𑐰𑐵𑐬𑐫𑑂]]* 𑐡𑐸। 𑐥𑐬𑐶𑐰𑐵𑐬 𑐕𑐐𑐹 𑐮𑐶𑐥𑐵𑑄𑐐𑐸 *𑐰𑐶𑐣𑐫* 𑐐𑑂𑐬𑐣𑑂𑐠 𑐏।  𑐧𑐬𑐾𑐄𑑄 𑐧𑐸𑐡𑑂𑐢 𑐰 𑐄𑐥𑐵𑐮𑐶 𑐡𑐠𑐸𑐂 𑐰𑐶𑐨𑐵𑐖𑐣𑐫𑐵 𑐧𑐵𑐬𑐾𑐫𑑂 𑐖𑐹𑐐𑐸 𑐏𑑃𑐮𑑂𑐴𑐵𑐧𑐮𑑂𑐴𑐵 𑐴𑐾 *𑐰𑐶𑐣𑐫𑐥𑐶𑐚𑐎𑐫𑑂* 𑐠𑑂𑐰 𑐰𑐶𑐲𑐫𑐫𑐵 𑐥𑐬𑐩𑑂𑐥𑐬𑐵𑐫𑐵 𑐄𑐟𑑂𑐥𑐟𑑂𑐟𑐶 𑐖𑐹𑐐𑐸 𑐰𑐶𑐔𑐵𑑅 𑐟𑐫𑐵𑐡𑐷𑐐𑐸 𑐡𑐸।  𑐳𑐬𑑂𑐰𑐳𑑂𑐟𑐶𑐰𑐵𑐡 𑐥𑐬𑐩𑑂𑐥𑐬𑐵𑐫𑐵 *𑐰𑐶𑐣𑐫* 𑐐𑑂𑐬𑐣𑑂𑐠𑐫𑑂 *𑐄𑐟𑑂𑐟𑑂𑐬𑐐𑑂𑐬𑐣𑑂𑐠*  𑐰 𑑕𑐐𑐸 𑐱𑐟𑐵𑐧𑑂𑐡𑐷𑐫𑐵 𑐩𑐴𑐵𑐫𑐵𑐣 -𑐥𑑂𑐬𑐾𑐬𑐶𑐟 *𑐄𑐥𑐮𑐶𑐥𑐬𑐶𑐥𑑂𑐬𑐔𑑂𑐔* [ 𑑖𑑐 ] 𑐫𑑂 𑐥𑐵𑐮𑐷 *𑐥𑐵𑐬𑐶𑐰𑐵𑐬𑐫𑐵* 𑐮𑐐𑐨𑐐 𑐳𑐩𑐵𑐣 𑐴𑐾 𑐣𑑂𑐴𑑂𑐫𑐳𑑅 𑐏𑐣𑐾 𑐡𑐸।   *𑐄𑐟𑑂𑐟𑑂𑐬𑐵𑐐𑑂𑐬𑐣𑑂𑐠𑐫𑐵* 𑐟𑐸𑐬𑑂𑐎𑐶𑐳𑑂𑐟𑐵𑐣 𑐳𑑄𑐳𑑂𑐎𑐺𑐟 𑐳𑑄𑐳𑑂𑐎𑐬𑐞 𑐢𑐵𑑅𑐳𑐵  𑐥𑐵𑐮𑐶 𑐐𑑂𑐬𑐣𑑂𑐠 𑐣𑐵𑐥 𑐕𑐸𑑄 𑐣𑑄 𑐎𑐠𑑄 𑐩𑐾𑐮 𑐩𑐖𑐹।  𑐄𑐥𑐵𑐮𑐶 𑐰 𑐧𑐸𑐡𑑂𑐢𑐫𑐵 𑐏𑑃𑐮𑑂𑐴𑐵𑐧𑐮𑑂𑐫𑐵𑐫𑑂 𑐄𑐥𑐵𑐮𑐶𑑄 𑐣𑑂𑐫𑐣𑐵𑐡𑐷𑐐𑐸 𑐣𑑂𑐴𑑂𑐫𑐳𑑅𑐟 𑐩𑐢𑑂𑐫𑐾 𑐐𑐸𑐐𑐸 𑐄𑐥𑐵𑐮𑐶𑐫𑐵 𑐏𑑅, 𑐀𑐮𑐾 𑐐𑐸𑐐𑐸 𑐰𑐫𑑂𑐎𑑅𑐫𑐵 𑐥𑑂𑐬𑐟𑐶𑐲𑑂𑐛𑐵𑐫𑐵 𑐎𑐵𑐬𑐞𑑄 𑐰𑐫𑑂𑐎𑑅 𑐫𑐵𑑅𑐐𑐸 𑐏𑑅 𑐢𑐎𑐵𑑅 𑐔𑑂𑐰𑐫𑐵𑐟𑑅𑐐𑐸 𑐡𑐸 𑐢𑐿𑐐𑐸 𑐏𑑃 𑐳𑐷𑐩𑐡𑐸 ।  𑐠𑑂𑐰 𑐥𑑂𑐬𑐵𑐰𑐶𑐢𑐶𑐎 𑐏𑑃𑐮𑑂𑐴𑐵𑐧𑐮𑑂𑐴𑐵𑐫𑐵𑐟 𑐟𑑂𑐰𑑅𑐟𑐵 𑐣𑑄 𑐄𑐥𑐵𑐮𑐶𑑄 𑐧𑐶𑐫𑐵𑐡𑐷𑐐𑐸 𑐕𑐐𑐹 𑐱𑐶𑐎𑑂𑐲𑐵 𑐣𑑄 𑐡𑐸 𑐐𑐸𑐎𑐶𑐫𑐵𑐟 𑐥𑐵𑐮𑐶 *[[𑐩𑐶𑐮𑐶𑐣𑑂𑐡𑐥𑐘𑑂𑐴𑐥𑐵𑐮𑐶|𑐩𑐶𑐮𑐶𑐣𑑂𑐡𑐥𑐘𑑂𑐴𑐫𑑂]]* 𑐄𑐮𑑂𑐮𑐾𑐏 𑐫𑐵𑐣𑐵𑐟𑑅𑐐𑐸 𑐡𑐸 ।  𑐢𑐬𑑂𑐩𑐰𑐶𑐡𑑂 𑐔𑐵𑐬𑑂𑐮𑑂𑐳 𑐥𑑂𑐬𑐾𑐧𑐶𑐱𑑄 𑐀𑐩𑐾𑐬𑐶𑐎𑐷 𑐧𑑁𑐡𑑂𑐢 𑐣𑐿𑐟𑐶𑐎𑐟𑐵 𑐰𑐶𑐎𑐵𑐳 𑐫𑐵𑐫𑐾𑐐𑐸 𑐣𑐶𑑄𑐟𑐶𑑄, 𑐀𑐢𑑂𑐫𑐫𑐣 𑐰 𑐀𑐨𑑂𑐫𑐵𑐳 𑐫𑐵𑐫𑐾𑐧𑐴𑑅𑐐𑐸 𑐣𑐷𑐣𑐶𑐐𑐹 𑐐𑑂𑐬𑐣𑑂𑐠 𑐩𑐢𑑂𑐫𑐾 *𑐄𑐥𑐮𑐶𑐥𑐬𑐶𑐥𑐺𑐎𑑂𑐲𑐫𑐵𑐟* 𑐕𑐐𑐹 𑐐𑑂𑐬𑐣𑑂𑐠𑐫𑐵 𑐬𑐸𑐥𑐫𑑂 𑐎𑐫𑐵𑐡𑐷𑐐𑐸 𑐡𑐸 । 

## 𑐮𑐶𑐢𑑄𑐳𑐵

𑐥𑐸𑐔𑑅:𑐧𑐸𑐡𑑂𑐢 𑐢𑐬𑑂𑐩
𑐥𑐸𑐔𑑅:𑐧𑐸𑐡𑑂𑐢 𑐢𑐬𑑂𑐩𑐫𑐵 𑐂𑐟𑐶𑐴𑐵𑐳